text:
1Vale va gu dzikhumbi va na ninge githawo ga vafumeli vawe, gasi hi si poyili Nungungulu gumogo ni nayo waye. 2Ava vafumeli vawe va gu vakhodwa, va nga va kanyisi khu gu khavo vandriyawe, khavbo gu vbwetegago gu thuma khu lihaladzo kholu va gu thumela mukhodwa wa Nungungulu. Khiso esi u yelago gu va hevbudza ni gu va embela. 3A gu bani aromo muthu a hevbudzago silo nya guhambane, a si landri sihevbulo nya lisine sa Pfhumu yathu Jesu Kristo, a gu sihevbulo nya gululame, 4uyoyo muthu nya matshandza, gambe khati gilo. Muthu nya gudwale, khwa gu wusa maregera ni guphikizana, lidiwo, milembo, guvalana, gusingedzelana guvivba, 5ni guganedzana nya mahala, vathu nyambana mapimo, va guromo hwindzo ni lisine. Avo va gu dzega gukhodwa va gu gira wugwewo. 6Ina, gukhodwa gu ngu khala wugwewo wa gu gu gimbidzisa khu ndzila ni lisine. 7Kha hata ni gilo mafuni momu, hi na bwelela gambe nyambana gilo; 8Ha nga mana gilogyo nya guhodze ni gu ambalana, si enede. 9Aholu, ava va vbwetago gughanya, va gu thegela gulingwani ni naphuni nya guvbwete silo nya singi nyambana giphaso. Khiso si girago vathu va bela guvivbani, va mbemba ni wurumba wawe. 10Nala nya silo satshavbo khu dzitsapawu. Khu gu fumedwa khidzo, nya vangi va digide gukhodwa vaya bela guvivbani. 11Uwe u gu muthu wa Nungungulu ndreya ga silo soso. Vbweta lisine, ni gululama, ni gukhodwa, ni lihaladzo, ni gutimisela ni gurula. 12Dwana litunga nya ladi nya gukhodwe, gasi u mane guvbanya nyamba vbela, ugo u nga ranedwa ugo. Khugo u nga ninga wufakazi vbakari nya vathu nya vangi. 13Nyi ngu gu lomba, mbeli ga Nungungulu a ningago guvbanya silo satshavbo, ni ga Jesu Kristo a nga ninga wufakazi nya lisine khovbeni ga Pontiyo Pilato. 14Sayisa sileletelo sesi u si vegisa gwadi kala Pfhumu yathu Jesu Kristo a gu wuya. 15Khu gikhati gyogyo, uye a na wonega khu tshivba ya wule a gu ni gidhumo ni tshivba yatshavbo, Pfhumu nya dzipfhumu, Mufumeli nya vafumeli. 16Khuye basi a si figo. Uye khade gungangamelani gu si vbohedwigo khu muthu. Mwalo a mu wonidego, gambe mwalo a dzi kodzago gu mu wona. Ga uye, wudhumo ni tshivba kala gupindruga! Amen. 17Tivisa ava va gu sitetema nya dzithomba nya mafu yaya, va nga giri matshandza ambari gu tumba thomba nyamba tiya. Va na tumbe Nungungulu, oyu a hi ningago silo satshavbo hi si thumisa. 18Va na thume silo nya sadi, va khale sitetema khu magirelo nya yadi, va yeyedza lihaladzo ni gu ninga sisiwana. 19Khavbo va na gu manago thomba nya yingi yi na gu va thumelago, khu gikhati gi na gutago, gasi va mane guvbanya nya lisine. 20Gigodwa gyangu Thimoti, vegisa gwadi gukhodwa u gu hakhidego nga thomba. Ndreya ga maganelelo nya litigo ni gu ganedzana khu guti nya malipha. 21Nya vangi va pengisidwe khugo, va diga ndzila yawe nya gukhodwe. Wuhigo wa Nungungulu wu na khale ni enu.
Copyright
Learn More


c: text/html

text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Mintirho 3:1-26
3 Petro na Yohane a va tlhandlukela etempeleni hi awara ya xikhongelo, ku nga awara+ ya vukaye,2 naswona a ku rhwariwe wanuna un’wana loyi a a lamarile ku sukela embelekweni+ wa mana wakwe, kutani siku ni siku a va n’wi veka ekusuhi ni nyangwa ya tempele leyi a yi vuriwa Leyo Saseka,+ leswaku a kombela tinyiko ta tintswalo eka lava nghenaka etempeleni.+3 Loko a vona Petro na Yohane va ri ekusuhi ni ku nghena etempeleni a kombela ku nyikiwa tinyiko ta tintswalo.+4 Kambe Petro, swin’we na Yohane, va n’wi honolela+ va ku: “Hi langute.”5 Hiloko a va langutisisa, a langutela ku kuma swo karhi eka vona.6 Hambiswiritano, Petro a ku: “Silivhere ni nsuku a ndzi na swona, kambe leswi ndzi nga na swona ndzi ku nyika+ swona: Hi vito ra Yesu Kreste wa Munazareta,+ famba!”+7 Hiloko a n’wi khoma hi voko ra xinene+ a n’wi yimisa. Hi ku hatlisa mikondzo ya milenge yakwe ni marhambu ya mahlakala yakwe swi tiya;+8 kutani a tlula,+ a yima a sungula ku famba, a nghena na vona etempeleni,+ a famba, a tlula-tlula a vonga Xikwembu.9 Kutani vanhu+ hinkwavo va n’wi vona a famba a vonga Xikwembu.10 Ku tlula kwalaho, va n’wi lemuka, leswaku a ku ri munhu loyi a a hamba a tshamela tinyiko ta tintswalo eNyangweni leyo Saseka+ ya tempele, kutani va hlamala ngopfu ni ku tshuka+ hi leswi n’wi endlekeleke.11 Kutani, leswi wanuna loyi a a namarhele Petro na Yohane, vanhu hinkwavo va tsutsumela eka vona laha a ku vuriwa rikupakupa+ ra Solomoni, va hlamale swinene.12 Loko Petro a vona leswi, a byela vanhu a ku: “Vavanuna va Israyele, ha yini mi hlamarisiwa hi leswi, kumbe ha yini mi hi honolela onge hiloko hi n’wi endle leswaku a famba+ hi matimba ya hina kumbe hi ku tinyiketela loku nga ni vukwembu?13 Xikwembu xa Abrahama na Isaka na Yakobe,+ Xikwembu xa vatata wa hina, xi vangamise+ Nandza+ wa xona, Yesu, loyi n’wina, hi xiviri, mi n’wi nyiketeke+ ni ku n’wi landzula emahlweni ka Pilato, kasi yena a a bohe ku n’wi ntshunxa.+14 Ina, mukwetsimi yoloye, lowo lulama+ mi n’wi landzurile, kambe mi kombele ku nyikiwa mahala wanuna loyi a dlayaka+ hi vomu,15 kasi mi dlaye Murhangeri Lonkulu wa vutomi.+ Kambe Xikwembu xi n’wi pfuxile eka lava feke, ku nga mhaka leyi hi nga timbhoni ta yona.+16 Hikwalaho vito ra yena, hi ripfumelo ra hina evitweni rakwe, ri tiyise wanuna loyi mi n’wi vonaka, loyi mi n’wi tivaka, naswona ripfumelo leri teke hikwalaho ka yena ri nyike wanuna loyi rihanyo leri heleleke emahlweni ka n’wina hinkwenu.17 Kutani, vamakwerhu, ndza swi tiva leswaku mi endle hi ku pfumala vutivi,+ hilaha vafumi+ va n’wina na vona va endleke hakona.18 Kambe hi ndlela leyi Xikwembu xi hetisise swilo leswi xi swi tiviseke ka ha ri emahlweni hi nomu wa vaprofeta hinkwavo, leswaku Kreste wa xona a a ta xaniseka.+19 “Hikokwalaho, hundzukani+ mi hundzuluka+ leswaku ku hlanguriwa+ swidyoho swa n’wina, leswaku tinguva ta ku phyuphyisiwa+ ti ta ta ti huma eka Yehovha hi xiviri20 ni leswaku a rhuma Kreste la hlawuleriweke n’wina, Yesu,21 loyi tilo, hakunene, ri faneleke ri n’wi tamela+ ku fikela eminkarhini ya ku vuyeteriwa+ ka swilo hinkwaswo leswi Xikwembu xi vulavuleke ha swona hi nomu wa vaprofeta+ va xona vo kwetsima va nkarhi wa khale.22 Entiyisweni, Muxe u te, ‘Yehovha Xikwembu u ta mi yimisela muprofeta+ wo fana na mina exikarhi ka vamakwenu. Mi fanele ku n’wi yingisa hi ku landza swilo hinkwaswo leswi a mi byelaka+ swona.23 Hakunene, moya-xiviri wun’wana ni wun’wana lowu nga n’wi yingisiki Muprofeta yoloye wu ta lovisiwa hi ku helela evanhwini.’+24 Naswona vaprofeta hinkwavo, entiyisweni, ku sukela eka Samuwele ni lava tlhandlameke, hinkwavo lava vulavuleke, na vona va ma vule erivaleni masiku+ lawa.25 Mi vana+ va vaprofeta ni va ntwanano lowu Xikwembu xi wu endleke ni vatata wa n’wina, xi byela Abrahama xi ku, ‘Naswona mindyangu hinkwayo ya misava yi ta katekisiwa+ hi mbewu ya wena.’26 Endzhaku ka ku humesa Nandza wa xona, Xikwembu xi rhange+ hi ku n’wi rhuma eka n’wina leswaku a mi katekisa hi ku susa un’wana ni un’wana eswiendlweni swa n’wina swo homboloka.”

robotstxt: allowed

filter: keep


text:
I Yini Watch Tower Bible and Tract Society?
Watch Tower Bible and Tract Society of Pennsylvania i nhlangano lowu nga riki wa mabindzu lowu simekiweke hi 1884 ehansi ka milawu ya xifundzha xa Pennsylvania, le U.S.A. Wu tirhisiwa hi Timbhoni ta Yehovha leswaku wu seketela ntirho wa tona wa misava hinkwayo, lowu katsaka ku kandziyisa Tibibele ni minkandziyiso leyi sekeriweke eBibeleni.
Hi ku ya hi milawu ya nhlangano lowu, swikongomelo swa wona i swa “vukhongeri, swo dyondzisa ni swo phalala,” ngopfungopfu ku “chumayela ni ku dyondzisa hi Mfumo wa Xikwembu lowu nga ehansi ka Kreste Yesu.” Vanhu va joyina nhlangano lowu loko va rhambiwile ntsena, ku nga ri hileswaku munhu u nyikela mali yo tanihi kwihi. Swirho swa nhlangano lowu ni vakongomisi va pfuna Huvo leyi Fumaka ya Timbhoni ta Yehovha.
Minhlangano Ya Le Nawini Leyi Tirhisanaka
Handle ka nhlangano wa Watch Tower Bible and Tract Society of Pennsylvania, Timbhoni ta Yehovha ti tirhisa minhlangano yo tala ya le nawini ematikweni yo hambanahambana. Yin’wana ya minhlangano yoleyo yi ni swiga swo fana ni leswi nge “Watch Tower,” “Watchtower” kumbe vuhundzuluxeri bya swona eka mavito ya yona.
Minhlangano leyi yo hambanahambana ya le nawini yi endle leswaku hi fikelela swilo swo tala ku sukela loko yi simekiwile, swo tanihi leswi landzelaka:
Ku tsala ni ku kandziyisa. Hi kandziyise Tibibele ta kwalomu ka 220 wa timiliyoni ni minkandziyiso leyi sekeriweke eBibeleni ya kwalomu ka 40 wa tibiliyoni, hi tindzimi to tlula 700. Website ya jw.org yi pfumelela vanhu leswaku va hlaya Bibele mahala eka Internet hi tindzimi leti tlulaka 120 ni ku kuma tinhlamulo ta swivutiso swa Bibele swo tanihi lexi nge, “I Yini Mfumo Wa Xikwembu?”
Dyondzo. Hi fambisa swikolo swo tala leswi dyondzisaka Bibele. Hi xikombiso, ku sukela hi 1943, Timbhoni ta Yehovha leti tlulaka 8 000 ti pfuneke ngopfu eka ndzetelo lowu dzikeke lowu nyikeriwaka hi Xikolo xa Bibele xa Giliyadi xa Watchtower, lowu endleke leswaku ti va varhumiwa kumbe ku yisa emahlweni ntirho wa hina wa misava hinkwayo. Kasi vhiki ni vhiki, vanhu va timiliyoni, ku katsa ni lava nga riki Timbhoni, va vuyeriwa eminhlanganweni leyi khomiwaka emavandlheni ya hina. Hi tlhela hi fambisa titlilasi to dyondzisa ku hlaya ni ku tsala naswona hi kandziyise buku leyi dyondzisaka vanhu ku hlaya ni ku tsala hi tindzimi ta 110.
Ku phalala. Hi phalale vanhu lava hlaseriweke hi timhangu leti vangiwaka hi vanhu, to tanihi ku dlayeteriwa ka Matutsi hi 1994 eRwanda kumbe timhangu ta ntumbuluko to tanihi ku tsekatseka ka misava hi 2010 eHaiti.
Hambileswi hi koteke ku endla swo tala hi ku tirhisa minhlangano ya le nawini leyi hi yi tirhisaka, kambe ntirho wa hina a wu titshegi hi yona. Mukreste un’wana ni un’wana u ni vutihlamuleri byo yingisa xileriso xa Xikwembu xo chumayela ni ku dyondzisa mahungu lamanene. (Matewu 24:14; 28:19, 20) Hi tshemba leswaku Xikwembu xi na hina eka ntirho lowu naswona xi ta ya emahlweni ‘xi wu kurisa.’—1 Vakorinto 3:6, 7.
DYONDZA SWO TALA
Ndlela Leyi Minkandziyiso Ya Hina Yi Tsariwaka Yi Tlhela Yi Hundzuluxeriwa Ha Yona?
Hi kandziyisa minkandziyiso hi tindzimi to tlula 700. Ha yini hi endla matshalatshala lawa hinkwawo?
Loko Ku Ri Ni Mhangu, Rirhandzu Ri Hi Susumetela Ku Teka Goza
Ematikweni yo tala swinene, Timbhoni ta Yehovha ta phalala loko ku ri ni xilaveko.


text:
Vutomi eMinkarhini Ya Bibele—Murisi
“U ta risa ntlhambi wa yena ku fana ni murisi. Hi voko ra yena u ta hlengeleta swinyimpfana; u ta swi rhwala exifuveni xa yena.”—ESAYA 40:11.
VARISI va boxiwa minkarhi yo tala eBibeleni hinkwayo, ku sukela eka buku yo sungula, ku nga Genesa, ku ya eka yo hetelela, ku nga Nhlavutelo. (Genesa 4:2; Nhlavutelo 12:5) Vavanuna lava dumeke vo tanihi Abrahama, Muxe na Hosi Davhida, a va ri varisi. Mupisalema Davhida u byi hlamusele kahle vutihlamuleri ni nkhathalelo wa murisi lonene. Nakambe pisalema leyi tsariweke hi Asafa yi hlamusela Davhida tanihi murisi eka vanhu va Xikwembu va le minkarhini ya khale.—Pisalema 78:70-72.
Enkarhini wa Yesu, ku risa a ka ha ri ntirho wa nkoka. Yesu u kombetele eka yena tanihi “murisi lonene” naswona hakanyingi a a tirhisa timfanelo ta murisi lonene leswaku a dyondzisa tidyondzo ta nkoka. (Yohane 10:2-4, 11) Hambi ku ri Lowa Matimba Hinkwawo, Yehovha Xikwembu, u fanisiwa ni “murisi.”—Esaya 40:10, 11; Pisalema 23:1-4.
Xana i swiharhi swa njhani leswi murisi a a swi khathalela? Xana ntirho wakwe a wu katsa yini? Nakambe hi nga dyondza yini eka vatirhi lava, lava tirhaka hi matimba?
Tinyimpfu Ni Timbuti
Swi nga ha endleka leswaku varisi va le Israyele wa khale a va risa tinyimpfu to hambana-hambana ta le Siriya leti a ti ri ni mincila yo bumbula ni voya byo tala. Mixaka ya tinyimpfu leti yi na timhondzo kambe ya xisati a yi na tona. Swifuwo leswi swi dyondziseka hi ku olova naswona a swi swi koti ku tisirhelela eka swiharhi leswi swi hlaselaka.
Varisi a va khathalela ni timbuti. Timbuti a ti ri ta ntima kumbe ta buraweni. A swi olova leswaku tindleve ta tona to leha ti phasiwa hi mitwa loko ti ri karhi ti khandziya etintshaveni leti nga ni maribye ti ya emadyelweni.
Nkarhi na nkarhi murisi a a langutana ni ntlhontlho wo dyondzisa tinyimpfu ni timbuti leswaku ti yingisa milawu yakwe. Hambiswiritano, murisi lonene a a swi khathalela kahle swifuwo leswi nga ehansi ka nkhathalelo wakwe, hambi ku ri ku swi thya mavito leswaku a ta swi vitana ha wona.—Yohane 10:14, 16.
Tinguva Ta Murisi
Hi ximun’wana, siku ni siku murisi a a teka ntlhambi wakwe lowu nga exivaleni lexi nga ekusuhi ni kaya rakwe leswaku a wu yisa emadyelweni lamanene lama nga ekusuhi ni ximutana. Hi nguva leyi, ku velekiwa ka swinyimpfana ni swimbutana a swi andzisa ntlhambi. Hi nkarhi wolowo, vatirhi a va tlhela va tsema dzovo ra vuxika ra tinyimpfu naswona xiendlakalo lexi a xi tlangeriwa!
Swi nga ha endleka leswaku muaki a fuwa tinyimpfu ti nga ri tingani. Kutani a a thola murisi loyi a a ta engetela ntlhambi wutsongo eka lowu a nga na wona. A ku ri ni ndhuma ya leswaku varisi lava thoriweke a va nga swi khathaleli kahle swifuwo swa van’wana ku fana ni loko ku ri swa vona.—Yohane 10:12, 13.
Endzhaku ka loko masimu lama nga ekusuhi ni ximutana ma tshoveriwile, murisi a a tshika tinyimpfu ti dya mahlanga ni tindzoho leti saleke. Loko ximumu xi fika, varisi a va risa ntlhambi wa vona va wu yisa emadyelweni lama nga hisiki lama nga erivaleni leri tlakukeke. Ku ringana masiku yo hlayanyana, varisi a va tirha ni ku etlela enhoveni, ku endlela leswaku ntlhambi wu dya emadyelweni ya rihlaza ni ku heta vusiku va ri karhi va rindza matshanga lama pfulekeke. Minkarhi yin’wana, murisi a a ta sirhelela ntlhambi wakwe vusiku hinkwabyo ebakweni, laha a wu ta sirheleleka eka timhungubye ni le ka timhisi. Loko mhisi yi chavisa ntlhambi wa tinyimpfu hi ku vomba nivusiku, rito ra murisi leri nga ni musa a ri ta ti tiyisa.
Madyambu man’wana ni man’wana, murisi a a hlayela tinyimpfu ni ku kambela loko swifuwo swi hanye kahle. Nimixo, a a vitana ntlhambi kutani wona a wu ta n’wi landzela erivaleni ra madyelo. (Yohane 10:3, 4) Ninhlikanhi, varisi a va yisa swifuwo eswidziveni leswaku swi ya nwa mati. Loko swidziva swi omile, varisi a va swi yisa exihlobyeni kutani va swi kela mati.
Loko dyandza ri hela, murisi a a yisa ntlhambi wakwe etimbaleni leti nga ribuwa ni le minkoveni. Loko mpfula ya xixika yi sungula, a a wu yisa ekaya leswaku wu ya tshama kona kukondza xixika xi hela. Loko swi nga ri tano, swifuwo a swi ta fa hikwalaho ka timpfula, swidzedze ni gamboko. Ku sukela hi November ku ya fika hi ximun’wana, varisi a va nga yi riseli ehandle mintlhambi ya vona.
Ku Hlomiseriwa Ntirho
Xiambalo xa murisi a xi nga ri xa xiyimo xa le henhla kambe a xi tsindziyerile. Leswaku a tisirhelela eka mpfula ni le ka xirhami nivusiku, a a fanele a ambala xiambalo lexi endliweke hi dzovo ra nyimpfu leri nga ni voya. Emirini wakwe, a a fanele a ambala nguvu leyi pfumalaka mavoko. Nakambe a a fanele a ambala maphaxana lama a ma ta sirhelela mikondzo yakwe eka maribye ni mitwa naswona a a fanele a funengeta nhloko yakwe hi xiambalo lexi endliweke hi voya.
Switirhisiwa swa murisi hi ntolovelo a swi katsa leswi landzelaka: Nkwama wa dzovo lowu nga ni swakudya, swo tanihi xinkwa, mitlhwari, mihandzu leyi omisiweke ni chizi (1); nhonga leyi a yi languteka ku fana ni tlhari, leyi hi ntolovelo a yi lehe mitara yin’we yi tlhela yi tontswa emakumu ka yona (2); mukwana (3); nxongotelo lowu a wu tirhisa loko a ri karhi a famba ni loko a khandziya tintshava (4); gula ra mati (5); bakiti ra dzovo ro ka mati eswihlobyeni swo enta (6); xipelupelu lexi a a xi tirhisa ku hoxa maribye ekusuhi ni tinyimpfu kumbe timbuti leti hambukaka leswaku a ti chavisa leswaku ti vuya entlhambini kumbe ti nga lwi na swiharhi swa nhova (7); ni nanga leyi a a yi chaya leswaku a ti hungasa ha yona ni ku phyuphyisa ntlhambi (8).
Vuyelo lebyi murisi a a byi kuma hikwalaho ko khathalela swifuwo a ku ri ntswamba ni nyama, ku nga swilaveko swa vutomi. Voya ni madzovo a swi xavisiwa ni ku endla swiambalo ni magula. Voya bya mbuti a byi swuriwa byi endla swiambalo naswona tinyimpfu ni timbuti a ku endliwa magandzelo ha swona.
Ntila Wo Wu Landzela
Varisi lavanene a va gingiriteka, va tshembeka ni ku va ni xivindzi. A va veka hambi ku ri vutomi bya vona ekhombyeni leswaku va sirhelela ntlhambi.—1 Samuwele 17:34-36.
Kutani a swi hlamarisi leswi Yesu ni vadyondzisiwa vakwe va tirhiseke murisi tanihi ntila lowu valanguteri lava nga Vakreste va faneleke va wu landzela. (Yohane 21:15-17; Mintirho 20:28) Ku fana ni murisi lonene eminkarhini ya Bibele, valanguteri lava nga Vakreste namuntlha va tikarhatela ku “[risa] ntlhambi wa Xikwembu lowu khathaleriwaka hi [vona], ku nga ri hi ku sindzisiwa, kambe hi ku swi rhandza; ku nga ri hi ku rhandza mpindzulo wa vukanganyisi, kambe hi mapfundza.”—1 Petro 5:2.


text:
XIVUTISO 8
I Yini Leswi Ndzi Faneleke Ndzi Swi Tiva Hi Ku Xanisiwa Hi Timhaka Ta Masangu?
A WU TA ENDLA YINI?
Annette u wiseriwe ehansi a nga swi ehleketanga hi munhu loyi a a lava ku n’wi pfinya. U ri: “Ndzi ringetile ku lwa na yena leswaku a ndzi tshika. Ndzi ringetile ku huwelela kambe rito a ri nga humi. Ndzi n’wi susumetile, ndzi n’wi raha, ndzi n’wi ba hi swibakela, ndzi tlhela ndzi n’wi hala hi minwala. Hi nkarhi wolowo, ndzi twe mukwana wu ndzi tlhava. Miri wa mina hinkwawo wu heleriwe hi matimba.”
Loko a wu ri exiyin’weni xexo, a wu ta endla yini?
EHLEKETISISA HI MHAKA LEYI!
Swilo swo biha swi nga ku humelela hambiloko u tshama u xalamukile loko u famba ni vusiku. Bibele yi ri: “Lava va nga ni rivilo lerikulu a va hluli emphikizanweni . . . ni lava va nga ni vutivi a va kombiwi tintswalo; hikuva nkarhi ni xiendlakalo lexi nga languteriwangiki swa va wela hinkwavo.”—Eklesiasta 9:11.
Vantshwa van’wana, ku fana na Annette, va hlaseriwa hi vanhu lava va nga va tiviki. Van’wana va hlaseriwa hi munhu loyi va n’wi toloveleke kumbe xirho xa ndyangu. Natalie u pfinyiwe hi muntshwa loyi a a tshama ekusuhi ni le kaya ka vona loko a ri ni malembe ya khume ntsena. U ri: “A ndzi chuhe swinene naswona a ndzi khomiwe hi tingana lerova eku sunguleni a ndzi byelanga munhu.”
U NGA TIVONI NANDZU
Annette wa ha tivona nandzu hikwalaho ka leswi humeleleke. U ri: “Ndzi tshamela ku ehleketa hi leswi endlekeke vusiku byebyo. Ndzi vona onge a ndzi fanele ndzi lwe hi matimba leswaku ndzi n’wi hlula. Endzhaku ka loko a ndzi tlhave hi mukwana, ndzi chuhe ngopfu. A ndzi nga ha ta kota ku endla nchumu, kambe ndzi vona onge a ndzi fanele ndzi endle swo karhi.”
Natalie na yena u tshamela ku tivona nandzu. U ri: “A ndzi fanele ndzi nga n’wi tshembanga mufana luya. Vatswari va mina a va hi vekele nawu wa leswaku mina na sesi a hi fanele hi va hi ri swin’we loko hi tlangela ehandle, kambe a ndzi yingisanga. Ndzi tivona nandzu hileswi muakelani wa mina a ndzi twiseke ku vava. Leswi endlekeke swi khumbe ndyangu wa ka hina naswona ndzi titwa nandzu hileswi ndzi va twiseke ku vava. Sweswo hi swona swi ndzi karhataka ngopfu.”
Loko na wena u titwa hilaha Annette kumbe Natalie va titwaka ha kona, tsundzuka leswaku munhu loyi a pfinyiwaka u va a nga lo swi lava. Vanhu van’wana a va yi tekeli enhlokweni mhaka leyi, va vula leswaku vafana va tolovele ku endla tano kumbe lava pfinyiweke a va swi lava. Kambe a ku na munhu loyi a faneleke a pfinyiwa. Loko u tshame u pfinyiwa, u nga tivoni nandzu!
I ntiyiso leswaku swa olova ku hlaya xiga lexi nge, “u nga tivoni nandzu”; kambe ku xi tshemba swi nga ha tika swinene. Van’wana va tshamela ku anakanya hi leswi nga endleka ivi va tivona ni ku hlundzuka. Xana ku miyela ka wena ku pfuna wena kumbe munhu loyi a ku pfinyeke? Anakanyisisa hi goza rin’wana leri u nga ri tekaka.
KU VULAVULA HI MHAKA YA WENA
Bibele yi hi byela leswaku loko Yobo, wo lulama a langutane ni swiphiqo swo tala evuton’wini, u te: “Ndzi ta vulavula moya-xiviri wa mina wu ri ni mbitsi!” (Yobo 10:1) U nga vuyeriwa loko u endla tano. Ku vulavula ni munghana loyi u n’wi tshembaka hi swilo leswi endlekeke swi nga ku pfuna leswaku u ya emahlweni ni vutomi naswona u nga ha karhateki.
Leswi swi n’wi pfunile Annete. U ri: “Ndzi vulavule ni munghana wa mina lonkulu naswona u ndzi khutaze leswaku ndzi ya vulavula ni vakulu vo hlayanyana lava nga Vakreste evandlheni ra ka hina. Ndza tsaka leswi ndzi endleke tano. Va vulavule na mina minkarhi yo hlayanyana va ndzi tiyisekisa leswaku leswi nga endleka a ku nga ri nandzu wa mina. Hakunene a ku nga ri nandzu wa mina.”
Natalie u byele vatswari va yena hi ta ku pfinyiwa ka yena. U ri: “Va ndzi seketerile. Va ndzi khutaze leswaku ndzi vulavula ha yona mhaka leyi naswona sweswo swi ndzi pfunile leswaku ndzi nga vi ni gome swinene naswona ndzi nga hlundzuki.”
Natalie u tlhele a chaveleriwa hi xikhongelo. U ri: “Ku khongela swi ndzi pfunile, ngopfungopfu hi minkarhi leyi a ndzi titwa ndzi tikeriwa ku vulavula hi yona. Ndza ntshunxeka loko ndzi khongela. Swi endla leswaku ndzi va ni ku rhula ka xiviri.”
Na wena u nga kuma leswaku ku ni “nkarhi wa ku [hola].” (Eklesiasta 3:3) Tikhathalele emirini ni le ka ndlela leyi u titwaka ha yona. Wisa hilaha ku ringaneke. Xa nkoka swinene, titshege hi Yehovha, Xikwembu xa nchavelelo hinkwawo.—2 Vakorinto 1:3, 4.
LOKO U KURILE LEROVA U NGA SUNGULA KU RHANDZANA
Loko u nhwanyana naswona u sindzisiwa ku endla swilo leswi thyakeke, a swi bihanga ku vula u ku, “U nga swi endli sweswo!” kumbe u ku “Ndzi tshike!” U nga chavi leswaku jaha leri u rhandzanaka na rona ri ta ku tshika. Loko ri ku tshika hikwalaho ka xivangelo lexi, a ri ku fanelanga. U faneriwa hi wanuna wa xiviri loyi a xiximaka miri wa wena ni milawu leyi u hanyaka ha yona.
LESWI NGA KU PFUNAKA KU TIVA LOKO U XANISIWA HI TIMHAKA TA MASANGU
“Exikolweni, vana a va koka bodi ya mina hi le ndzhaku ivi va ndzi byela marito lama thyakeke yo tanihi lama nge a ndzi ta titwa kahle loko ndzo etlela na vona.”—Coretta.
Xana u anakanya leswaku vafana volavo a va
Tlanga na yena?
N’wi gangisa?
N’wi xanisa?
“Loko a ri ebazini, mufana un’wana u sungule ku vula swilo leswi nga basangiki eka mina naswona a ndzi koka. ndzi n’wi be voko ivi ndzi n’wi byela leswaku a ndzi tshika. u ndzi langute onge hiloko ndzi nga tlharihanga.”—Candice.
Xana u anakanya leswaku mufana loyi a a n’wi endla yini Candice?
Tlanga na yena?
N’wi gangisa?
N’wi xanisa?
“Lembe leri hundzeke, mufana un’wana a a tshamela ku ndzi byela leswaku u lava ku rhandzana na mina, hambileswi a ndzi ala. Minkarhi yin’wana a a ndzi khoma voko naswona a ndzi n’wi byela leswaku a ndzi tshika kambe a nga pfumeli. Siku rin’wana loko ndzi ri karhi ndzi boha tintangu, u ndzi phakate xisuti.”—Bethany.
Hi ku ya hi langutelo ra wena, xana mufana loyi a a:
Tlanga na yena?
N’wi gangisa?
N’wi xanisa?
Nhlamulo leyinene eka swivutiso leswinharhu i C.
I yini lexi endlaka leswaku ku xanisiwa hi timhaka ta masangu swi hambana ni ku gangisana?
Ku xanisiwa i mhaka leyikulu. Munhu wa kona u hambeta a swi endla hambiloko u n’wi byela leswaku a wu swi lavi.
Ku xanisiwa a hi matlangwana. Ku nga ha endla leswaku u pfinyiwa.
DYONDZA SWO TALA
Ndzi Nga Langutana Njhani Ni Ku Xanisiwa Hi Timhaka Ta Masangu?
Dyondza leswaku ku xanisiwa hi timhaka ta masangu i yini naswona u nga endla yini loko u langutane na kona.


text:
Vuhomboloki A Byi Tinyike Matimba Swinene
NDZI velekiwe hi 1965 endyangwini lowu a wu swerile eIreland N’walungu. Ndzi kulele eXifundzheni xa Derry hi nkarhi wa nyimpi ya xin’wana-manana leyi a yi ri kona exikarhi ka Makhatoliki ni Maprotestente, leyi tekeke malembe yo tlula 30. Makhatoliki lawa a ma nga talanga ngopfu a ma titwa ma tekeriwa ehansi hi Maprotestente lawa a ma tele, ma va hehla hi mikhuva leyi nga riki yinene leyi katsaka nhlawulo, ku rindza, mintirho ni ku kuma tiyindlu.
Vuhomboloki ni ku nga ringani hi swiyimo a swi tinyike matimba. Ndzi fumbuteriwe ko tala, ndzi huduriwa emovheni ndzi kombeteriwe hi xibamu kumbe ndzi konanisiwa ni ku sechiwa hi maphorisa kumbe masocha. A ndzi titwa ndzi nga khomiwi kahle, kutani ndzi tibyele leswaku, ‘Leswi ndzi ta swi amukela kumbe ndzi tilwela!’
Ndzi hlanganyele eku macheni loku veke kona laha a ku tsundzukiwa vanhu va 14 lava baleseriweke hi masocha ya le Britain eka Ku Dlayiwa ka Vanhu loku endlekeke hi Sonto yin’wana hi 1972, ndzi tlhela ndzi hlanganyela eka xitereka xo ala ku dya laha a ku fundzhiwa vabohiwa lava a va lwisana ni ku fumiwa hi tiko ra Britain ivi va titsona swakudya ku kondza va fa hi 1981. Ndzi hayeke mijeko leyi a yirisiwile ndzi tlhela ndzi tsala-tsala marito lama kombisaka leswaku ndzi lwisana ni tiko ra Britain kun’wana ni kun’wana laha a ndzi kota ku tsala kona. A swi tikomba onge minkarhi hinkwayo a ku ri ni ku khomiwa hi ndlela ya tihanyi kumbe ku dlayiwa ka Mukhatoliki loku a hi fanele hi kombisa ku vilela malunghana na kona. Ku macha kun’wana ni kun’wana loku a ku va kona hakanyingi a ku hetelela ku ve hasahasa leyikulu.
Loko ndzi ri eyunivhesiti ndzi joyine swichudeni leswi a swi terekela timhaka ta mbango. Hi ku famba ka nkarhi ndzi rhurhele eLondon laha ndzi fikeke ndzi hlanganyela eku macheni loku a ku lwisana ni milawu ya mfumo leyi a yi tikomba yi dyelela swisiwana leswaku yi vuyerisa swifumi. Ndzi hlanganyele eka nhlangano lowu yimelaka vatirhi lowu lwisanaka ni ku hungutiwa ka miholo naswona hi 1990 ndzi hlanganyele eka ku macha loku a ku lwisana ni ku hakerisiwa ka vanhu leswaku va ta kota ku hlanganyela eka nhlawulo, loku vangeke ku onhiwa swinene ka Trafalgar Square hi vanhu lava terekeke.
Kambe eku heteleleni ndzi heleriwe hi ntshembo. Ematshan’weni yo fikelela tipakani ta hina, ku tereka hakanyingi a ku nyanyisa rivengo.
Vanhu a va nge swi koti ku tisa vululami ni ku endla leswaku vanhu va ringana hi swiyimo hambiloko va ri ni swikongomelo leswinene
Hi nkarhi wolowo, munghana wa mina u ndzi hlanganise ni Timbhoni ta Yehovha. Ti ndzi kombe eBibeleni leswaku Xikwembu xa khumbeka loko xi vona hi xaniseka nileswaku xi ta herisa swiphiqo hinkwaswo leswi vangiweke hi vanhu. (Esaya 65:17; Nhlavutelo 21:3, 4) Vanhu a va nge swi koti ku tisa vululami ni ku endla leswaku vanhu va ringana hi swiyimo hambiloko va ri ni swikongomelo leswinene. Hi lava nkongomiso wa Xikwembu ni matimba ya xona leswaku hi ta hlula matimba lama nga vonakiki lama vangaka swiphiqo swa vanhu.—Yeremiya 10:23; Vaefesa 6:12.
Sweswi ndza swi vona leswaku ku kombisa ka mina ku vilela malunghana ni vuhomboloki a swi fana ni ku ringeta ku lulamisa switulu swa xikepe lexi mbombomelaka. A ndzi tsake ngopfu loko ndzi dyondza leswaku ku ta fika nkarhi lowu ku nga ta va ku nga ha ri na vuhomboloki laha misaveni, laha vanhu hinkwavo va nga ta va va ringana hi swiyimo.
Bibele yi dyondzisa leswaku Yehovha Xikwembu “u rhandza vululami.” (Pisalema 37:28) Lexi i xivangelo lexi endlaka hi tiyiseka leswaku u ta tisa vululami hi ndlela leyi mimfumo ya vanhu yi nga taka yi nga swi koti. (Daniyele 2:44) Loko u lava ku dyondza leswi engetelekeke, tihlanganise ni Timbhoni ta Yehovha endhawini ya ka n’wina kumbe u nghena eka Web site ya hina ya www.jw.org/ts.
DYONDZA SWO TALA
Ha Yini Xikwembu Xi Pfumelela Vubihi Ni Ku Xaniseka?
Vubihi byi sungule njhani naswona ha yini Xikwembu xi byi pfumelele byi ya emahlweni? Xana ku xaniseka ku ta kala ku hela?
Ha Yini U Fanele U Dyondza Bibele?
Bibele yi le ku pfuneni ka vanhu va timiliyoni emisaveni hinkwayo leswaku va kuma tinhlamulo ta swivutiso swa nkoka evuton’wini. Xana na wena u nge tsakeli leswaku yi ku pfuna?


text:
Wikipedia:Tutorial (Wikipedia links)
Haku amukela · Tutorial · Cheatsheet · FAQ · Swikomba-ndlela · Mpfuno · Tafula ra mpfuno · Media copyright questions · Tafula ra Swikombo
Ku khwekerisa matluka ya Wikipediya i mhaka ya nkoka swinene. swi khwekeriso leswi tumbuluxekaka hiku olova swi pfuna vatirhisi leswaku vakuma vuxokoxoko lebyi yelanaka na mhaka leyi vayihlayaka, naswona swi endla wikipediya yi olova ku tirhisiwa.
U khwekerisa loko swite yini?
Ndlela yo olova yo dyondza leswi iku languta matluka ya wikipediya ku vona swikombiso swa maendlelo. Loko lava ku boha kutirhisa nkhwekelo kumbe ee, tivutise "Loko a ndzi hlaya tluka ra mhaka leyi, xana nkhekelo lowu awuta ndzi pfuna kwihi?" kotala ku khwekerisiwa vito (kanwe ntsena eka vito rero) leri nga riku ninhlamuselo leyi nga erivaleni.
Ndlela yo khwekerisa
Loko u endla nkhwekelo kuya eka tluka rinwana ra wikipediya(leswi vuriwaka nkwekelo wa wiki) uboheka ku tirhisa swi angarhi swo ololoka, hindlela leyi:
- [[Bokisi ra sava]] = Bokisi ra sava
Loko u lava marito lawa ma kombiwaka ma hambana na tluka leri khwekeriwaka, unga endla tano hi ku hoxa phayiphi "|" ra xihambanisi (SHIFT + \ eka keyboard ya khompiyuta yawena) ivi a u landzerisa hi vito leri hambaneke. Hixikombiso:
- [[Tluka leri khwekeriwaka|Marito lama kombiwaka]] = Marito lama kombiwaka
Unga thlela u khwekela eka xiyenge xokarhi hi ku kongoma eka tluka hindlela leyi:
- [[Tluka leri khwekeriwaka#Xiyenge xa tluka|Marito lama kombiwaka]] = Marito lama kombiwaka
Loko u lava marito lam kombiwaka leswaku ma tsariwa hi xitaliki kumbe vutiyisi angarha swi angarhi swo ololoka hi ndlela leyi landzelaka:
- ''[[Nyimpi na kurhula]]'' = Nyimpi na kurhula
Tiyisekisa leswaku swi khwekerisi swa wena swi ya eka tluka leri faneleke. Hixikombiso, xikhwekerisi Apple xikongomisa eka tluka ra muhandzu, kasi xikhwekerisi Apple, Inc. xikongomisa eka tluka ra nwamabindzu wa ti khompiyuta. Kuni matluka "Kongomisa" - lawa ahi matluka ya timhaka, imatluka yo kongomisa kuya eka matluka lama yelanaka. Manga tirhisiwa hi ndlela leyi landzelaka Georgia (tiko) yinga hambanisiwa hi Georgia, kunga nkongomiso lowu tumbetiweke.
Swiyenge
Unga thlela u hoxa matluka ya timhaka eka swi yenge swinwe na matluka lama yelanaka. U tsala [[Category:]], ivi u hoxa vito ra xiyenge lexi u xitumbuluxaka endzhaku ka hika-mbirhi.
I swankoka swinene ku hoxa matluka lawa u matsalaka eka swiyenge leswi faneleka leswaku vanhu vata kota ku kuma matsalwa ya wena hiku olova. Ndlela yo antswa yo tiva xiyenge lexi u nga xitirhisaka iku langutisa matluka laya yelanaka ivi u vona swiyenge leswi tirhisiweke. hixikombiso loko u tsala hi murhi(nsinya) wo karhi, unga ha langutisa tluka ra tsalwa leri hlamuselaka murhu(nsinya) wokarhi lowu yelanaka ivi u lava xiyenge lexi tirhisiweke.


text:
Tinhlamulo Ta Swivutiso Swa Bibele
Xana hi nga wu tiva ntiyiso mayelana ni Xikwembu?
Xikwembu a xi vulavula ni vanhu. Xi tirhise moya wa xona lowo kwetsima leswaku xi byela vatsari va Bibele leswi a va fanele va swi tsala. (2 Petro 1:20, 21) Hi nga wu tiva ntiyiso hi Xikwembu loko hi hlaya Bibele.—Hlaya Yohane 17:17; 2 Timotiya 3:16.
EBibeleni, Xikwembu xa tihlavutela leswaku xona xi njhani. Xa hlamusela leswaku ha yini xi vumbe munhu, leswi xi nga ta swi endlela vanhu ni ndlela leyi xi lavaka leswaku hi hanya ha yona. (Mintirho 17:24-27) Yehovha Xikwembu u lava leswaku hi tiva ntiyiso hi yena.—Hlaya 1 Timotiya 2:3, 4.
Ha yini Xikwembu xi amukela lava rhandzaka ntiyiso?
Yehovha i Xikwembu xa ntiyiso, naswona u rhumele N’wana wa yena, Yesu, leswaku a ta dyondzisa vanhu ntiyiso. Hikokwalaho, lava va rhandzaka ntiyiso va landzela Yesu. (Yohane 18:37) Xikwembu xi lava leswaku vanhu volavo va va vagandzeri va xona.—Hlaya Yohane 4:23, 24.
Sathana Diyavulosi u sivele vanhu vo tala leswaku va nga xi tivi Xikwembu hi ku hangalasa tidyondzo ta mavunwa hi xona. (2 Vakorinto 4:3, 4) Vanhu lava nga wu rhandziki ntiyiso va kokiwa hi tidyondzo teto. (Varhoma 1:25) Kambe vanhu va timiliyoni vo tshembeka va kuma ntiyiso mayelana ni Xikwembu hi ku va va dyondza Bibele.—Hlaya Mintirho 17:11.
DYONDZA SWO TALA
Hi Yihi Dyondzo Leyi Nga Ntiyiso Malunghana Ni Xikwembu?
U anakanya onge Xikwembu xa khathala ha wena? Dyondza hi vumunhu bya xona ni ndlela leyi u nga tshinelaka eka xona ha yona.
Ha Yini U Fanele U Dyondza Bibele?
Bibele yi le ku pfuneni ka vanhu va timiliyoni emisaveni hinkwayo leswaku va kuma tinhlamulo ta swivutiso swa nkoka evuton’wini. Xana na wena u nge tsakeli leswaku yi ku pfuna?


text:
Xana Mfumo Wa Xikwembu Wu Le Mbilwini Ya Wena?
Nhlamulo ya Bibele
Doo, Mfumo wa Xikwembu a hi nchumu lowu nga etimbilwini ta Vakreste. * Bibele yi hlamusela ndhawu ya ntiyiso leyi wu kumekaka eka yona yi ku, “mfumo wa matilo.” (Matewu 4:17, Bibele—Mahungu Lamanene) Xiya ndlela leyi Bibele yi wu kombisaka ha yona leswaku i mfumo wa xiviri lowu fumaka wu ri etilweni.
Mfumo wa Xikwembu wu ni vafumi, vanhu, milawu ni xikongomelo xo hetisisa ku rhandza ka Xikwembu etilweni ni laha misaveni.—Matewu 6:10; Nhlavutelo 5:10.
Hulumendhe ya Xikwembu kumbe Mfumo, wu ta fuma “vanhu, vanhu va matiko ni tindzimi hinkwato” laha misaveni. (Daniyele 7:13, 14) Vulawuri bya mfumo lowu a byi humi evanhwini kambe eka Xikwembu.—Pisalema 2:4-6; Esaya 9:7.
Yesu u byele vaapostola vakwe vo tshembeka leswaku va ta va na yena eMfun’weni wa matilo laha va nga ta “tshama eswiluvelweni.”—Luka 22:28, 30.
Mfumo wu ni valala lava wu nga ta va lovisa.—Pisalema 2:1, 2, 8, 9; 110:1, 2; 1 Vakorinto 15:25, 26.
Bibele a yi dyondzisi swona leswaku Mfumo wa matilo wu le mbilwini ya wena leswi vulaka leswaku wu fuma wu ri embilwini. Hambiswiritano, yi kombisa leswaku “rito ra Mfumo” kumbe “mahungu lamanene . . . ya Mfumo” ma nga khumba timbilu ta hina.—Matewu 13:19; 24:14.
Marito lama nge “mfumo wa Xikwembu wu kona exikarhi ka n’wina” ma vula yini?
Vanhu van’wana va pfilunganyekile malunghana ni laha Mfumo wu nga kona hikwalaho ka ndlela leyi Luka 17:21 yi hundzuluxeriweke ha yona eka Tibibele tin’wana. Hi xikombiso, Bibele Ya Mahungu Lamanene yi vula leswaku “mfumo wa Xikwembu wu kona exikarhi ka n’wina.” Leswaku hi twisisa ndzimana leyi kahle, hi fanele hi kambisisa mongo wa yona.
Yesu a a vulavula ni Vafarisi, ku nga ntlawa wa varhangeri va vukhongeri lava a va n’wi kaneta naswona va tlheleke va hoxa xandla eku endleni leswaku a dlayiwa. (Matewu 12:14; Luka 17:20) Xana swa twala ku ehleketa leswaku Mfumo a wu ri etimbilwini ta vona to sihalala? Yesu u va byele a ku: “Endzeni mi tele vukanganyisi ni ku kala nawu.”—Matewu 23:27, 28.
Vuhundzuluxeri byin’wana byi ma hundzuluxele kahle marito ya Yesu lama nga eka Luka 17:21: “Mfumo wa Xikwembu wu kona exikarhi ka n’wina.” (Bibele—Mahungu Lamanene) “Mfumo wa Xikwembu wu le xikarhi ka n’wina.” (Marito lawa hi lo voyamisa; Vuhundzuluxeri Bya Misava Leyintshwa) Mfumo wa matilo a wu ri “exikarhi” ka Vafarisi, hileswi Yesu loyi a vekiweke hi Xikwembu leswaku a va Hosi, a a yime emahlweni ka vona.—Luka 1:32, 33.
^ ndzim. 3 Mintlawa yo tala ya Vukreste yi dyondzisa leswaku Mfumo wa Xikwembu wu le ndzeni ka munhu kumbe wu le mbilwini. Hi xikombiso, le United States, Southern Baptist Convention yi vule leswaku Mfumo wa Xikwembu i nchumu “lowu nga embilwini ni le vuton’wini bya munhu.” Hilaha ku fanaka, ebukwini yakwe leyi vuriwaka Jesus of Nazareth, Mupapa Benedict wa vu-16 u vule leswaku “Mfumo wa Xikwembu wu va kona eka mbilu leyi yingisaka.”
DYONDZA SWO TALA
I Yini Mfumo Wa Xikwembu?
Xiya ndlela leyi mfumo wa Xikwembu wu tlakukeke ha yona ku tlula tihulumendhe letin’wana hinkwato.


text:
Ha Yini U Khorwiseka Leswaku U Kume Ntiyiso?
“Mi ta tiyiseka hi ku rhandza ka Xikwembu loku nga kunene ni loku amukelekaka ni loku hetisekeke.”—RHOM. 12:2.
1. Vafundhisi va Vujagana va endle yini loko ku ri ni nyimpi?
XANA i ku rhandza ka Xikwembu leswaku Vakreste va ntiyiso va ya enyimpini va ya dlaya vanhu va le matikweni man’wana? Eka malembe ya 100 lama hundzeke, vanhu vo tala lava tivulaka Vakreste va dlayanile enyimpini. Vafundhisi va Makhatoliki va katekise masocha ni matlhari ya wona loko ma lwa ni Makhatoliki ya le tikweni rin’wana. Ni vafundhisi va Maprotestente va endle leswi fanaka. Nyimpi ya Vumbirhi ya Misava i xikombiso lexikulu xa ku dlayana loku veke kona.
2, 3. Timbhoni ta Yehovha ti endle yini hi nkarhi wa Nyimpi ya Vumbirhi ya Misava ni le ndzhaku ka yona, naswona ha yini?
2 Timbhoni ta Yehovha ti endle yini hi nkarhi wolowo wa nyimpi? Matimu ma kombisa leswaku a ti hlanganyelanga enyimpini. Ha yini? Ngopfu-ngopfu hikwalaho ka xikombiso ni tidyondzo ta Yesu. U te: “Hinkwavo va ta tiva leswaku mi vadyondzisiwa va mina, loko mi rhandzana.” (Yoh. 13:35) Ti tlhele ti tsundzuka nawu lowu kongomisaka lowu nga eka marito lawa muapostola Pawulo a ma tsaleleke Vakreste va le Korinto, ivi ti ma tirhisa exiyin’weni xa tona.—Hlaya 2 Vakorinto 10:3, 4.
3 Hikwalaho, Vakreste va ntiyiso lava leteleke ripfalo ra vona hi ku ya hi Bibele a va dyondzi nyimpi kumbe ku ya enyimpini. Hikwalaho ka ku hanya tanihi Vakreste va ntiyiso, Timbhoni ta magidi leti nga vantshwa ni vanhu lavakulu, ta xinuna ni ta xisati ti xanisiwile. To tala ta tona ti xanisiwile etikampeni ta nxaniso ni le makhotsweni. Hi nkarhi wa ku fuma ka Manazi eJarimani, tin’wana ti kale ti dlayiwa. Ku nga khathariseki ndlela ya tihanyi leyi Timbhoni ti khomiweke ha yona eYuropa, a ti byi rivalanga vutihlamuleri bya tona byo chumayela mahungu lamanene ya Mfumo wa Yehovha. Ti endle ntirho wolowo hi ku tshembeka—emakhotsweni, etikampeni ta nxaniso ni loko ti hlongoriwile etikweni. * Hi 1994, Timbhoni a ti hlanganyelanga eku yayarheriweni ka rixaka loku a ku fana ni nyimpi le Rwanda. A ti hlanganyelanga ni le nyimpini leya ha ku vaka kona le khale ka Yugoslavia.
4. Ku nga yi enyimpini ka Timbhoni ta Yehovha ku va khumbe njhani lava swi voneke?
4 Leswi Timbhoni ta Yehovha ti nga yangiki enyimpini hi nkarhi lowu wa nyimpi, vanhu va magidi emisaveni hinkwayo va khorwisekile leswaku Timbhoni ti rhandza Xikwembu ni vanhu-kulobye hi timbilu ta tona hinkwato. Hi marito man’wana, i Vakreste va ntiyiso. Kambe ku ni swivangelo swin’wana leswi khorwiseke vanhu vo tala leswaku loko va vona Timbhoni ta Yehovha, va vona Vakreste va ntiyiso.
NTIRHO LOWUKULU SWINENE WO DYONDZISA EMATIN’WINI
5. Hi kwihi ku cinca loku valandzeri va Kreste vo sungula va langutaneke na kona?
5 Loko Yesu a sungula vutirheli byakwe, u kandziyise nkoka wo chumayela mahungu lamanene ya Mfumo wa Xikwembu. U hlawule vadyondzisiwa va 12 leswaku va sungula ntirho lowu, lowu hi ku famba ka nkarhi a wu ta endliwa emisaveni hinkwayo; endzhaku ka sweswo u letele vadyondzisiwa va 70. (Luka 6:13; 10:1) Vadyondzisiwa lava a va swi lunghekerile ku ya chumayela van’wana mahungu lamanene, va rhanga va dyondzisa Vayuda. Endzhaku ka sweswo, a va fanele va endla leswi a va nga swi langutelanga! Vadyondzisiwa va Yesu a va fanele va ya chumayela vanhu lava nga yimbangiki va matiko. Koloko a ku ta va ku cinca lokukulu eka vadyondzisiwa lava hisekaka va Vayuda!—Mint. 1:8.
6. I yini lexi endleke Petro a swi xiya leswaku Yehovha a nga yi hi nghohe?
6 Muapostola Petro u rhumiwe ku ya ekaya ka Korneliyo, munhu wa Matiko loyi a a nga yimbanga. Hi nkarhi wolowo, Petro u swi xiyile leswaku Xikwembu a xi yi hi nghohe. Korneliyo ni vandyangu wakwe va khuvuriwile. Vukreste a byi ri eku kuleni byi fika ni le nsin’wini leyintshwa; vanhu va matiko hinkwawo a va ta twa ntiyiso kutani va wu amukela. (Mint. 10:9-48) Hi nkarhi wolowo nsimu leyi a yi fanele yi chumayeriwa a yi ri emisaveni hinkwayo.
7, 8. Hi rihi goza leri tekiweke hi nhlengeletano ya Yehovha? (Vona xifaniso lexi nga eku sunguleni ka xihloko lexi.)
7 Eka matimu ya manguva lawa ya Timbhoni ta Yehovha, lava rhangelaka va seketela va tlhela va wu hlela hi ku hiseka ntirho wo chumayela ni wo dyondzisa mahungu lamanene emisaveni hinkwayo. Namuntlha, Timbhoni leti hisekaka ta kwalomu ka nhungu wa timiliyoni ti endla leswi ti nga swi kotaka leswaku ti twarisa rungula ra Kreste hi tindzimi to tlula 600, naswona nhlayo leyi yi le ku kuleni. Timbhoni ta Yehovha ti tiviwa hi ntirho wa tona wo chumayela hi yindlu ni yindlu ni hi ku chumayela eswitarateni, minkarhi yin’wana ti veka minkandziyiso ya tona ematafuleni ni le ka swigolonyana.
8 Vahundzuluxeri vo tlula 2 900 va leteriwe hi ndlela yo hlawuleka leswaku va hundzuluxela Bibele ni minkandziyiso leyi sekeriweke eBibeleni. A va hundzuluxeli hi tindzimi leti tekiwaka ti ri letikulu ntsena. Va hundzuluxela ni hi tindzimi ta madzana leti nga tivekiki ngopfu leti vulavuriwaka hi vanhu va timiliyoni. Hi xikombiso, le Spain vanhu va timiliyoni va le Catalonia va vulavula Xicatalan siku ni siku. Masiku lawa, vanhu vo tala va sungule ku tirhisa Xicatalan le Andorra, eAlicante, eSwihlaleni swa Balearic ni le Valencia. Sweswi Timbhoni ta Yehovha ti humesa minkandziyiso leyi sekeriweke eBibeleni hi Xicatalan naswona minhlangano ya Vukreste yi khomiwa hi ririmi leri khumbaka timbilu ta vanhu va le Catalonia.
9, 10. I yini leswi kombisaka leswaku nhlengeletano ya Xikwembu yi lava leswaku vanhu hinkwavo va dyondza ntiyiso?
9 Ntirho lowu wo hundzuluxela ni wo dyondzisa vanhu hi tindzimi ta vona wu endliwa emisaveni hinkwayo. Etikweni ra Mexico ku vulavuriwa Xipaniya kambe ku ni vanhu vo tala lava vulavulaka tindzimi tin’wana. Vamaya i van’wana va vanhu volavo. Rhavi ra le Mexico ri avele ntlawa wa vahundzuluxeri va Ximaya leswaku va ya tshama exiphen’wini xa tiko laha va nga vulavulaka va tlhela va twa ririmi rolero siku ni siku. Xikombiso xin’wana i Xinepali, ku nga rin’wana ra tindzimi leti vulavuriwaka eNepal, laha ku nga ni vaaki vo tlula 29 wa timiliyoni. Etikweni rolero ku vulavuriwa tindzimi ta kwalomu ka 120, kambe vanhu vo tlula khume ra timiliyoni va vulavula Xinepali naswona van’wana vo tala va xi tiva hambileswi xi nga riki ririmi ra vona. Minkandziyiso ya hina leyi sekeriweke eBibeleni yi humesiwa ni hi ririmi rolero.
10 Nhlengeletano ya Yehovha yi wu teka wu ri wa nkoka ntirho wo chumayela mahungu lamanene ya Mfumo emisaveni hinkwayo, hilaha swi kombisiwaka hakona hi ntirho wo hundzuluxela lowu endliwaka namuntlha hi tindzimi to tala. Vanhu va fambiseriwe swiphephana, tibroxara ni timagazini ta timiliyoni to tala mahala, eka matsima lama veke kona emisaveni hinkwayo. Ntirho lowu wu seketeriwa hi minyikelo ya ku tirhandzela ya Timbhoni ta Yehovha, leti landzelaka xileriso xa Yesu lexi nge: “Mi amukele mahala, nyikani mahala.”—Mat. 10:8.
11, 12. Ntirho wo chumayela lowu endliwaka emisaveni hinkwayo hi Timbhoni ta Yehovha wu va khumbe njhani van’wana?
11 Leswi Timbhoni ta Yehovha ti nga vachumayeri ni vadyondzisi lava nga Vakreste lava tinyiketeleke, ta khorwiseka swinene leswaku ti kume ntiyiso lerova ti titsona swilo swo tala leswaku ti ta chumayela vanhu va matiko hinkwawo ni va mindhavuko hinkwayo. To tala ti olovise vutomi bya tona, ti dyondze ririmi rin’wana ti tlhela ti hanya hi ku landza ndhavuko wun’wana leswaku ti ta kota ku endla ntirho lowu wa Vukreste lowu nga wa nkoka. Ntirho lowu wo chumayela ni ku dyondzisa lowu endliwaka ematikweni hinkwawo i xivangelo xin’wana lexi khorwisaka vanhu vo tala leswaku Timbhoni ta Yehovha i valandzeri va ntiyiso va Kreste Yesu.
12 Timbhoni ti endla swilo leswi hinkwaswo hikuva ta khorwiseka leswaku ti kume ntiyiso. Kambe i yini swin’wana leswi khorwiseke vanhu va timiliyoni leswaku Timbhoni ta Yehovha ti kume ntiyiso?—Hlaya Varhoma 14:17, 18.
LEXI ENDLAKA VAN’WANA VA KHORWISEKA
13. Timbhoni ti hlayise nhlengeletano ya tona yi basile hi ndlela yihi?
13 Hi nga vuyeriwa hi leswi vuriweke hi Vakreste van’wana lava tinyiketeleke va le nkarhini wa hina lava khorwisekaka leswaku va kume ntiyiso. Munhu un’wana loyi a nga ni nkarhi wo leha a tirhela Yehovha u phofule ndlela leyi a titwaka ha yona a ku: “Ku endliwa matshalatshala lamakulu leswaku vanhu lava nga le nhlengeletanweni ya Yehovha va tshama va basile emahanyelweni naswona va nga ri na xisandzu, ku nga khathariseki leswaku i mani la faneleke a nyikiwa ndzayo kumbe a tshinyiwa.” Vanhu va Yehovha va swi kotisa ku yini ku fikelela nawu lowu lowu tlakukeke? Un’wana ni un’wana u yingisa milawu leyi tsariweke eRitweni ra Xikwembu a tlhela a tekelela Yesu ni vadyondzisiwa vakwe. Hikwalaho, i vanhu va nga ri vangani eka Timbhoni ta Yehovha lava bohekeke ku hlongoriwa evandlheni ra Vukreste hikwalaho ka leswi va aleke ku hanya hi ku landza milawu ya Xikwembu. Vunyingi bya Timbhoni ta Yehovha ti hanya hi milawu ya Xikwembu—ku katsa ni vanhu lava khale a va hanya hi ndlela leyi nga amukelekiki eka Xikwembu kambe va hundzukeke.—Hlaya 1 Vakorinto 6:9-11.
14. Vanhu vo tala lava a va susiwile evandlheni va endle yini naswona ku ve ni vuyelo byihi?
14 Ku vuriwa yini hi lava swi boheke leswaku va hlongoriwa evandlheni, leswaku ku landzeriwa nkongomiso wa le Matsalweni? Magidi ya vona va hundzukile eka mahanyelo ya vona lama nga riki ya Vukreste naswona va tlhele va amukeriwa evandlheni. (Hlaya 2 Vakorinto 2:6-8.) Ku namarhela nawu lowu tlakukeke wa le Bibeleni wa mahanyelo swi endle leswaku vandlha ra Vukreste ri va leri baseke, leswi endlaka leswaku vanhu va ri tshemba. Leswi Timbhoni ta Yehovha ti namarhelaka milawu ya Xikwembu, swi khorwise vo tala leswaku ti kume ntiyiso—ku hambana swinene ni vanhu lava pfumeleriwaka ku endla leswi va swi lavaka etikerekeni.
15. I yini lexi khorwiseke makwerhu un’wana leswaku u kume ntiyiso?
15 Ha yini Timbhoni tin’wana leti nga ni ntokoto ti khorwiseka leswaku ti kume ntiyiso? Makwerhu un’wana wa xinuna loyi a nga ni malembe ya 54 u te: “Ku sukela loko ndza ha ri muntshwa a ndzi khorwiseka leswaku ripfumelo ra mina ri sekeriwe eka tiphuphu kumbe tidyondzo tinharhu ta xisekelo: (1) leswaku Xikwembu xi kona; (2) leswaku xi huhutele Bibele; ni (3) leswaku xi tirhisa vandlha ra Vukreste ra Timbhoni ta Yehovha namuntlha xi tlhela xi ri katekisa. Loko ndzi ri karhi ndzi dyondza eka malembe lama hundzeke, minkarhi hinkwayo ndzi ringete ku kambela tiphuphu toleto naswona ndzi tivutisile loko ti simekiwe emisaveni leyi tiyeke hakunene. Lembe ni lembe ku va ni vumbhoni lebyi kombisaka leswaku phuphu yin’wana ni yin’wana yi kule swinene, leswi tiyisaka ripfumelo ra mina ni ku endla leswaku ndzi khorwiseka swinene leswaku hi kume ntiyiso.”
16. Ha yini makwerhu un’wana wa xisati a khorwiseka leswaku u kume ntiyiso?
16 Makwerhu un’wana wa xisati la tekiweke loyi sweswi a tirhaka entsindza wa hina le New York u vule leswi malunghana ni nhlengeletano ya Yehovha: “Hi yona ntsena leyi hi xivindzi yi byelaka van’wana hi vito ra Yehovha. Sweswo swa twala loko hi tsundzuka leswaku vito ra Xikwembu ri humelela minkarhi ya kwalomu ka 7 000 eBibeleni! Ndza xi tlangela xikhutazo lexi kumekaka eka 2 Tikronika 16:9 lexi nge: ‘Loko ku ri Yehovha, mahlo yakwe ma famba-famba emisaveni hinkwayo leswaku a kombisa ntamu wakwe eka lava mbilu ya vona yi hetisekeke eka yena.’” U ya emahlweni a ku: “Ntiyiso wu ndzi kombe ndlela leyi ndzi nga vaka ni mbilu leyi hetisekeke ha yona leswaku Yehovha a ta kombisa ntamu wakwe eka mina. Vuxaka bya mina na Yehovha i bya risima swinene eka mina. Naswona ndza xi tlangela xiphemu lexi endliwaka hi Yesu xo endla leswaku ndzi kota ku tiva Xikwembu kahle ku nga swona leswi ndzi tiyisaka.”
17. I yini lexi munhu loyi a tshameke a pfumela leswaku Xikwembu a xi kona a khorwisekaka ha xona naswona ha yini?
17 Munhu un’wana loyi a tshameke a pfumela leswaku Xikwembu a xi kona u tiphofurile a ku: “Swilo leswi tumbuluxiweke swa ndzi khorwisa leswaku Xikwembu xi lava leswaku vanhu va tiphina hi vutomi, hikwalaho a xi nge pfumeleli ku xaniseka leswaku ku va kona hilaha ku nga heriki. Nakambe, loko misava yi ri karhi yi ya emahlweni yi nga xi xiximi Xikwembu, ripfumelo, ku hiseka ni rirhandzu ra vanhu va Yehovha swi ya swi kula. I moya wa Yehovha ntsena lowu nga endlaka hlori leri ra manguva lawa.”—Hlaya 1 Petro 4:1-4.
18. U titwa njhani hi leswi vuriweke hi vamakwerhu van’wana vambirhi?
18 Makwerhu un’wana loyi a nga ni malembe yo tala a ri Mbhoni u hlamusele swivangelo leswi endleke a pfumela ntiyiso lowu hi wu chumayelaka a ku: “Loko ndzi ri karhi ndzi dyondza ndzi khorwisekile leswaku Timbhoni ti endle matshalatshala lamakulu leswaku ti tlhelela eka ntila wa Vakreste va le minkarhini ya vaapostola. Loko ndzi ri karhi ndzi endzela matiko yo hambana-hambana, ndzi tivonele hi ya mina vun’we lebyi Timbhoni ta Yehovha ti nga na byona emisaveni hinkwayo. Ntiyiso lowu nga le Bibeleni wu ndzi endle ndzi eneriseka wu tlhela wu ndzi tisela ntsako.” Loko makwerhu loyi a nga ni malembe yo tlula 60 a vutisiwile leswaku ha yini a khorwiseka leswaku u kume ntiyiso, u vulavule swinene hi Yesu Kreste, a ku: “Hi byi kambisise hi vukheta vutomi ni vutirheli bya Yesu kutani ha xi tlangela xikombiso xa yena. Hi endle mindzulamiso evuton’wini bya hina leswaku hi tshinela eka Xikwembu ha Kreste Yesu. Hi teka gandzelo ra nkutsulo ra Kreste tanihi xisekelo xa ku ponisiwa. Naswona ha swi tiva leswaku u pfuxiwile eku feni. Hi ni vumbhoni bya vanhu lava voneke mhaka yoleyo hi mahlo.”—Hlaya 1 Vakorinto 15:3-8.
HI FANELE HI ENDLA YINI HI NTIYISO?
19, 20. (a) Hi byihi vutihlamuleri lebyi Pawulo a byi boxeke loko a tsalela vandlha ra le Rhoma? (b) Hi rihi lunghelo leri hi nga na rona leswi hi nga Vakreste lava tinyiketeleke?
19 Leswi hi nga Vakreste lava rhandzaka vanhu-kulorhi, a hi nge tshami ni vutivi bya risima bya ntiyiso hi nga byi byeli van’wana. Pawulo u byele vamakwavo va le vandlheni ra le Rhoma a ku: “Loko u ri vula erivaleni ‘rito leri nga enon’wini wa wena n’wini,’ leswaku Yesu i Hosi, ni loko u kombisa ripfumelo embilwini ya wena ra leswaku Xikwembu xi n’wi pfuxile eka lava feke, u ta ponisiwa. Hikuva munhu u kombisa ripfumelo hi mbilu leswaku a va la lulameke, kambe u vula erivaleni hi nomu wa yena leswaku a ponisiwa.”—Rhom. 10:9, 10.
20 Leswi hi nga Timbhoni ta Yehovha leti tinyiketeleke, ha khorwiseka leswaku hi kume ntiyiso naswona ha swi tiva leswaku hi ni lunghelo ro dyondzisa van’wana mahungu lamanene ya Mfumo wa Xikwembu. Loko hi ri karhi hi chumayela, onge van’wana va nga tsakisiwa hi leswi hi swi dyondzisaka leswi humaka eBibeleni va tlhela va tsakisiwa hi ku khorwiseka ka hina.
^ ndzim. 3 Vona buku leyi nge Timbhoni Ta Yehovha I Vahuweleri Va Mfumo Wa Xikwembu, matluka 191-198, 448-454.


text:
March 21-
27
YOBO 6-10
Risimu 68 Ni Xikhongelo
Marito Yo Pfula (u nga hundzi timinete tinharhu)
LESWI HI SWI DYONDZAKA EBIBELENI
“Yobo Wo Tshembeka U Phofule Maxangu Yakwe”: (10 min.)
Yb 6:1-3, 9, 10, 26; 7:11, 16—Leswi vanhu va swi vulaka loko va ri emaxangwini swi nga endleka swi nga kombisi leswi hakunene va nga swona (w13 8/15 19 ¶7; w13 5/15 22 ¶13)
Yb 9:20-22—Hi xihoxo Yobo u vule leswaku Xikwembu a xi khathali loko a tshembeka eka xona kumbe a nga tshembeki (w15 7/1 12 ¶2)
Yb 10:12—Hambiloko Yobo a langutane ni miringo yo tala, u vule swilo leswinene hi Yehovha (w09 4/15 7 ¶18; w09 4/15 10 ¶13)
-
Endla Ndzavisiso: (8 min.)
Yb 6:14—Yobo u wu kandziyise njhani nkoka wa rirhandzu ro tshembeka? (w10 11/15 32 ¶20)
Yb 7:9, 10; 10:21—Loko Yobo a a tshemba leswaku vafi va ta pfuxiwa, kutani ha yini a vule marito lama kumekaka eka tindzimana leti? (w06 3/15 14 ¶11)
Ku hlaya ka Bibele ka vhiki leri ku ndzi dyondzisa yini hi Yehovha?
Hi tihi tinhla leti ndzi ti kumeke eka ku hlaya ka Bibele ka vhiki leri leti ndzi nga ti tirhisaka ensin’wini?
-
Ku Hlaya Ka Bibele: Yb 9:1-21 (u nga hundzi timinete ta mune)
NDZETELO WA NTIRHO WO CHUMAYELA
Riendzo Ro Sungula: wp16.2 16—Boxa lunghiselelo ro nyikela. (u nga hundzi timinete timbirhi)
Riendzo Ro Vuyela: wp16.2 16
—Pfula ndlela yo tlhela u n’wi endzela. (u nga hundzi timinete ta mune)
Dyondzo Ya Bibele: fg dyondzo 2 ¶6-8 (u nga hundzi timinete ta tsevu)
MAHANYELO YA VAKRESTE
Risimu 114
Vana Ni Ku Twisisa Loko U Chavelela Van’wana: (15 min.) Bulo ni vayingiseri. Tlanga vhidiyo leyi vakulu va ha ku yi hlalelaka eka Xikolo Xa Vutirheli Bya Mfumo. Kutani u kombela vahuweleri leswaku va hlamusela ndlela leyi vamakwerhu vambirhi va veke xikombiso lexinene ha yona loko va chavelela makwerhu loyi a tweke ku vava hileswi a feriweke hi munhu loyi a n’wi rhandzaka.
Dyondzo Ya Bibele Ya Vandlha: ia ndz. 11 ¶12-20 ni mpfuxeto eka tl. 98 (30 min.)
Katsakanya Leswi Dyondziweke Ni Ku Vula Leswi Nga Ta Dyondziwa Eka Vhiki Leri Landzelaka (3 min.)
Risimu 27 Ni Xikhongelo


text:
INDONESIA
A Hi Nge Pfuki Hi Landzule Ripfumelo Ra Hina
Daniel Lokollo
U VELEKIWE HI 1965
U KHUVURIWE HI 1986
MATIMU YAKWE HI KU KOMISA Phayona ro hlawuleka leri yimeke ri tiyile ku nga khathariseki nxaniso.
HI April 14, 1989, a ndzi fambisa minhlangano edorobeni ra Maumere, eXihlaleni xa Flores, loko vatirhelamfumo va nghena endlwini kutani va ndzi khoma swin’we ni vanhu van’wana vanharhu.
Valanguteri va khotso ra kwalaho va hi sindzise ku losa mujeko. Loko hi ala, a va hi ba kutani va hi yimisa kwalomu ka masiku ya ntlhanu edyambyini leri vavulaka. Nivusiku a hi rhurhumela eka tifulorho ta switokisi leswitsongo leswi a hi pfaleriwe eka swona, leswi thyakeke, hi karhele ni ku tlhela hi va ni switlhavi eka timbanga ta hina. Mulanguteri wa khotso u hi byele hi ku phindhaphindha leswaku hi landzula ripfumelo ra hina, kambe hi hlamule hi ku: “A hi nge losi mujeko, kukondza hi fa.” Ku fana ni Vakreste va ntsandzavahlayi va nkarhi lowu nga hundza, i lunghelo eka hina ku “xaniseka hikwalaho ka ku lulama.”
DYONDZA SWO TALA
Ha Yini Timbhoni Ta Yehovha Ti Nga Hlanganyeli Eka Tipolitiki?
Xana ti xungeta vuhlayiseki bya tiko?
Ku Losa Mujeko, Ku Vhota, Ku Tirhela Tiko
Hi yihi ndzayo ya le matsalweni leyi nga ta ku pfuna leswaku u va ni ripfalo leri baseke emhakeni leyi?


text:
1Khu guhegisa, vandruye, hi lombeleleni nethu ga Nungungulu, gasi mahungu yaye ma andre, ma hakhwe gwadi, nga edzi gu nga girega khidzo vbakari gwanu. 2Lombani ga Nungungulu a hi vbulugise mandzani nya vathu nya guvivbe. Kholu khandri vatshavbo va khodwago. 3Gasi, Pfhumu khwadi. Uye a na mi ningani tshivba, a mi vbulugisani mu guvivbani. 4Hi ngu tumba Nungungulu nya gukhethu mu na simama gikhati gyatshavbo gu girani esi nyi nga mi hevbudzani. 5Pfhumu yi na khusedze myonyo yanu lihaladzoni ga Nungungulu, gasi mu gu virela Kristo khu gutumba. 6Vandruye, khu lina la Pfhumu yathu Jesu Kristo, hi ngu mi embelani khethu hambanani ni vandruye vale va vbanyago nyamba thuma gilo, va si landrigo nayo nya tumbunuko mu wu hakhidego ga ethu. 7Mu ngu dzitini gwadi gu khenu guvbweta mu vbanya nga ethu. Ethu kha ha khala vbakari gwanu nyamba thuma gilo, 8kha ha hodza guhodza ga muthu mahala. Hi di thuma nya guvbindre pimo, wutshigu ni mihani, gasi hi si lemedzi muthu. 9Khandri gu khwatshi hi diri mwalo fanelo nya guhakhe gilogyo. 10Aholu, hi di mi ningani giwonelo gasi mu gire nga idzo hi nga girago ethu. Gikhati hi nga bani na hiri iyo gwanu hi mi embedeni nya gukhethu, oyu a si dzinigo gu thuma mwalo fanelo nya guhodze. 11Hi pwide nya gupwani vomo, vbakari gwanu, vomo va vbanyago nyamba thuma gilo, wulangani nya guthume va gu luza gikhati khu gu belela siloni si si va lumbigo. 12Vathu vovo, hi ngu va khongotela ni gu va laya khu lina la Pfhumu yathu Jesu Kristo, gu khethu va na thume khu gurula, va hodze guhodza nya lithonga lawe. 13Vandruye, mu nga garali khu gu girani wuwadi. 14A gu manega muthu nyamba landrisa milayo yeyi hi mi ningago khu lidangalila leli, mu khedzeni gwadi, mu nga hengeli naye, gasi afela gu khala dzitshoni. 15Mu nga mu vengini nga nala, aholu, mu layeni kha nga ndriyanu. 16Gasi Pfhumu, Nungungulu nya gurule a na mi ningeni gurula gwaye khu maphuvbo yatshavbo. Pfhumu yi na khale ni enu mwatshavbo. 17Eni Pawulo, nyi ngu rumela malosedzela yangu, nya gulowe khu mandza yangu. Egi giyeyedzo gasi mufela gu mati malangalila yangu yatshavbo. Khigyo kharati gyandza gyangu. 18Wuhigo wa Pfhumu yathu Jesu Kristo wu na khale ni enu mwatshavbo.
Copyright
Learn More


text:
NDZIMA YA VUKHUME-MBIRHI
Ku Hanya Hi Ndlela Leyi Tsakisaka Xikwembu
U fanele u endla yini leswaku u va munghana wa Xikwembu?
Ntlhontlho wa Sathana wu ku khumba njhani?
Hi wahi mahanyelo lawa Yehovha a nga ma rhandziki?
U fanele u endla yini leswaku u hanya hi ndlela leyi tsakisaka Xikwembu?
1, 2. Boxa swikombiso swa vanhu lava Yehovha a va tekeke va ri vanghana va yena lavakulu.
I MUNHU wa njhani loyi u nga lavaka leswaku a va munghana wa wena? A swi kanakanisi leswaku u lava munhu la nga ni vonelo leri fanaka ni ra wena, la rhandzaka leswi u swi rhandzaka ni loyi mahanyelo ya yena ma fanaka ni ya wena. Naswona u ta rhandza munhu loyi a nga ni timfanelo letinene to fana ni ku tshembeka ni musa.
2 Ku sukela khale ka khaleni, ku ni vanhu lava Xikwembu xi va hlawuleke leswaku va va vanghana va xona lavakulu. Hi xikombiso, Yehovha u vitane Abrahama nakulobye wa yena. (Esaya 41:8; Yakobo 2:23) Xikwembu xi vule leswaku Davhida i “wanuna la amukelekaka embilwini ya mina,” hikuva a a ri munhu la rhandzekaka eka Yehovha. (Mintirho 13:22) Nakambe, Yehovha u teke muprofeta Daniyele tanihi “munhu loyi a navelekaka swinene.”—Daniyele 9:23.
3. Ha yini Yehovha a hlawula vanhu vo karhi leswaku va va vanghana va yena?
3 Ha yini Yehovha a teke Abrahama, Davhida na Daniyele va ri vanghana va yena? U byele Abrahama a ku: ‘U yingise rito ra mina.’ (Genesa 22:18) Kutani Yehovha u aka vuxaka ni vanhu lava titsongahataka, lava endlaka leswi a va byelaka swona. U byele Vaisrayele a ku: “Yingisani rito ra mina kutani ndzi ta va Xikwembu xa n’wina, n’wina mi ta va vanhu va mina.” (Yeremiya 7:23) Na wena u nga va munghana wa Yehovha loko u n’wi yingisa!
YEHOVHA U TIYISA VANGHANA VA YENA
4, 5. Yehovha u wu kombisa njhani ntamu wa yena eka vanhu va yena?
4 Ku va munghana wa Xikwembu swi vuyerisa ngopfu. Bibele yi vula leswaku Yehovha u lava tindlela to “kombisa ntamu wakwe eka lava mbilu ya vona yi hetisekeke eka yena.” (2 Tikronika 16:9) Xana Yehovha a nga wu kombisa njhani ntamu wa yena eka wena? Ndlela yin’wana hi leyi boxiweke eka Pisalema 32:8, laha hi hlayaka marito lama nge: “[Mina Yehovha] ndzi ta endla leswaku u va ni ku twisisa naswona ndzi ku letela hi ndlela leyi u faneleke u famba ha yona. Ndzi ta ku tsundzuxa ndzi veke tihlo ra mina ri ri ehenhla ka wena.”
5 Yoleyo i ndlela leyi tsakisaka leyi kombisaka nkhathalelo wa Yehovha! U ta ku kongomisa a tlhela a ku sirhelela loko u ri karhi u pfumela ku kongomisiwa hi yena. Xikwembu xi lava leswaku u hlula miringo leyi u langutaneke na yona. (Pisalema 55:22) Kutani loko u tirhela Yehovha hi mbilu hinkwayo, u nga tiyiseka ku fana ni mupisalema loyi a nga te: “Ndzi veke Yehovha emahlweni ka mina nkarhi hinkwawo. Hikuva u le vokweni ra mina ra xinene, a ndzi nge tsekatsekisiwi.” (Pisalema 16:8; 63:8) Ina, Yehovha a nga ku pfuna u hanya hi ndlela leyi n’wi tsakisaka. Kambe, hilaha na wena u swi tivaka hakona, ku ni nala wa Xikwembu la nga swi laviki leswaku u endla tano.
NTLHONTLHO WA SATHANA
6. I yini leswi Sathana a swi vuleke hi vanhu?
6 Ndzima 11 ya buku leyi yi hlamusele ndlela leyi Sathana Diyavulosi a tlhontlheke vulawuri bya Xikwembu ha yona. Sathana u hehle Xikwembu hi mavunwa, a vula leswaku Yehovha u hombolokile hileswi a nga tshikangiki Adamu na Evha va tihlawulela leswinene ni swo biha. Endzhaku ka loko Adamu na Evha va dyohile naswona misava yi ri karhi yi tala hi vana va vona, Sathana u sole xikongomelo xa vanhu xo tirhela Xikwembu. U te: “Wena Xikwembu, vanhu a va ku tirheli hileswi va ku rhandzaka. Loko wo ndzi pfumelela, ndzi nga va hambukisa hinkwavo.” Mhaka leyi khumbaka wanuna la vuriwaka Yobo, yi kombisa leswaku hi swona leswi a swi ri emianakanyweni ya Sathana. I mani Yobo naswona swi tise ku yini leswaku ntlhontlho wa Sathana wu n’wi khumba?
7, 8. (a) I yini lexi endleke leswaku Yobo a va munhu wo hlawuleka eka vanhu va nkarhi lowu a a hanya eka wona? (b) Sathana u xi sole hi ndlela yihi xikongomelo xa Yobo xo tirhela Xikwembu?
7 Yobo u hanye kwalomu ka malembe ya 3 600 lama hundzeke. A a ri munhu lonene hikuva Yehovha u te: “A ku na munhu la fanaka na yena emisaveni, munhu la pfumalaka xisandzu, wo lulama, la chavaka Xikwembu naswona a kendlukaka eka leswo biha.” (Yobo 1:8) Yobo a a tsakisa Xikwembu.
8 Sathana u sole xikongomelo xa Yobo xo tirhela Xikwembu. Diyavulosi u byele Yehovha a ku: “Xana wena a wu vekanga rihlampfu ku n’wi sirhelela [Yobo] ni ku sirhelela yindlu yakwe ni hinkwaswo leswi a nga na swona matlhelo hinkwawo? U katekise ntirho wa mavoko yakwe, naswona swifuwo swakwe swi tele hinkwako-nkwako emisaveni. Kambe, ndzi kombela leswaku u cinca u tshambuluta voko ra wena, u khumba hinkwaswo leswi a nga na swona kutani u vona loko a nga ta ka a nga ku rhukani exikandzeni.”—Yobo 1:10, 11.
9. Hi yihi ndlela leyi Yehovha a anguleke ha yona eka ntlhontlho wa Sathana naswona ha yini?
9 Hi ndlela yoleyo, Sathana u vule leswaku Yobo u tirhela Xikwembu hileswi xi nga ta n’wi nyika swo karhi. Diyavulosi u tlhele a vula leswaku loko Yobo o ringiwa, u ta fularhela Xikwembu. Xana Yehovha u angurise ku yini eka ntlhontlho lowu wa Sathana? Leswi mhaka leyi a yi khumba xikongomelo xa Yobo xo tirhela Yehovha, u pfumelele Sathana leswaku a ringa Yobo. Sweswo a swi ta yi kombisa kahle mhaka ya leswaku Yobo u rhandza Xikwembu hakunene kumbe a nga xi rhandzi.
MIRINGO YA YOBO
10. Hi yihi miringo leyi Yobo a langutaneke na yona naswona u angurise ku yini?
10 Sathana a nga ha yimayimanga, u lo namba a tisela Yobo miringo yo hambana-hambana. Swifuwo swin’wana swa Yobo swi yiviwile ivi swin’wana swi dlayiwa. Naswona malandza ya yena yo tala ma dlayiwile. Sweswo swi siye Yobo a ri xisiwana. Khombo rin’wana a ku ri ku dlayiwa ka vana va Yobo va khume hi xidzedze. Hambileswi a weriweke hi makhombo lawa yo chavisa, “Yobo a nga dyohanga kumbe ku vula leswi nga fanelangiki eka Xikwembu.”—Yobo 1:22.
11. (a) Hi xihi xihehlo xa vumbirhi lexi Sathana a hehleke Yobo ha xona naswona Yehovha u angurise ku yini? (b) Xana Yobo u angurise ku yini eka vuvabyi bya yena lebyi vavaka?
11 Sathana a nga lan’wanga. U fanele a anakanye leswaku hambileswi Yobo a koteke ku tiyiselela ku lahlekeriwa hi rifuwo ra yena, malandza ya yena ni vana va yena, kambe loko o vabya u ta fularhela Xikwembu. Yehovha u pfumelele Sathana leswaku a hlasela Yobo hi vuvabyi lebyi nyenyetsaka, byo vava. Kambe, hambi ku ri byona byi tsandzekile ku dlaya ripfumelo ra Yobo eka Xikwembu. Ematshan’weni ya sweswo, u vule hi xivindzi a ku: “Ndzi nga ka ndzi nga tshiki vutshembeki bya mina kukondza ndzi timeka!”—Yobo 27:5.
12. Yobo u angurise ku yini eka ntlhontlho wa Diyavulosi?
12 Yobo a a nga swi tivi leswaku maxangu ya yena ma vangiwa hi Sathana. Leswi Yobo a a nga tivi nchumu leswaku Diyavulosi u tlhontlhe vulawuri bya Yehovha, u anakanye leswaku Yehovha hi yena la n’wi vangelaka maxangu lawa a langutaneke na wona. (Yobo 6:4; 16:11-14) Hambiswiritano, u tshame a tshembekile eka Yehovha. Leswi Sathana a swi vuleke leswaku Yobo u tirhela Xikwembu hileswi xi nga ta n’wi nyika swo karhi, swi hundzuke mavunwa ya rihlaza hikuva Yobo u tshame a tshembekile!
13. Ku tshembeka ka Yobo eka Yehovha ku n’wi vuyerise ha yini?
13 Ku tshembeka ka Yobo ku endle leswaku Yehovha a kota ku hlamula ntlhontlho wa Sathana lowu sandzaka. Hakunene Yobo a a ri munghana wa Yehovha naswona Xikwembu xi n’wi rihile hikwalaho ko hanya hi ku tshembeka.—Yobo 42:12-17.
NDLELA LEYI WENA U KHUMBEKAKA HA YONA
14, 15. Hi swi tivisa ku yini leswaku ntlhontlho wa Sathana a wu nga khumbi Yobo ntsena kambe a wu ta khumba vanhu hinkwavo?
14 Mhaka leyi pfuxiweke hi Sathana ya ku tshembeka ka vanhu eka Xikwembu, a yi nga khumbi Yobo ntsena. Na wena ya ku khumba. Sweswo swi vonaka kahle eka leswi vuriwaka eka Swivuriso 27:11, laha Rito ra Yehovha ri nge: “N’wananga, tlhariha u tsakisa mbilu yanga, leswaku ndzi ta angula loyi a ndzi tlhontlhaka.” Marito wolawo lama tsariweke endzhaku ka madzana ya malembe Yobo se a file, ma kombisa leswaku Sathana u ye emahlweni a tlhontlha Xikwembu ni ku hehla malandza ya xona. Loko hi hanya hi ndlela leyi tsakisaka Yehovha, entiyisweni hi hoxa xandla leswaku xihehlo xa Sathana xi hundzuka vunwa kutani sweswo swi tsakisa mbilu ya Xikwembu. Xana u titwa njhani hi sweswo? Xana a swi nge ku tsakisi ku hoxa xandla leswaku swihehlo swa Diyavulosi swi hundzuka vunwa hambiloko sweswo swi ta vula leswaku u hundzula mahanyelo ya wena?
15 Xiya leswaku Sathana u te: “Hinkwaswo leswi munhu a nga na swona u ta swi humesa leswaku a ponisa moya-xiviri wakwe.” (Yobo 2:4) Loko Sathana a vula a ku “munhu,” u swi veke erivaleni leswaku xihehlo xa yena xi katsa vanhu hinkwavo, ku nga ri Yobo ntsena. Leyi i yinhla ya nkoka. Sathana u tlhontlha ku tshembeka ka wena eka Xikwembu. Diyavulosi u lava ku ku vona u nga xi yingisi Xikwembu kutani u fularhela ndlela leyinene loko u langutane ni swiyimo swo tika. Xana Sathana a nga swi endlisa ku yini sweswo?
16. (a) Hi tihi tindlela leti Sathana a ti tirhisaka ku hambukisa vanhu eka Xikwembu? (b) Xana Diyavulosi a nga ti tirhisa njhani tindlela leti eka wena?
16 Hilaha swi hlamuseriweke hakona eka Ndzima 10 ebukwini leyi, Sathana u tirhisa tindlela to hambana-hambana leswaku vanhu va fularhela Xikwembu. U hlasela ‘ku fana ni nghala leyi vombaka, leyi lavaka loyi yi nga n’wi dyaka.’ (1 Petro 5:8) Hi ndlela yoleyo, nkucetelo wa Sathana wu nga vonaka loko vanghana, maxaka kumbe vanhu van’wana, va ku kaneta loko u ringeta ku dyondza Bibele ni ku tirhisa leswi u swi dyondzaka. * (Yohane 15:19, 20) Kasi Sathana wa swi kota nakambe ku “tihundzula ntsumi ya ku vonakala.” (2 Vakorinto 11:14) Diyavulosi a nga tirhisa tindlela ta vuxisi leswaku a ku yenga u tshika ku hanya hi ndlela leyi tsakisaka Xikwembu. A nga ha ku heta matimba, kumbexana a ku endla u tivona u nga ta swi kota ku hanya hi ndlela leyi tsakisaka Xikwembu. (Swivuriso 24:10) Ku nga khathariseki leswaku Sathana u tiendla “nghala leyi vombaka,” kumbe “ntsumi ya ku vonakala,” ntlhontlho wa yena wa fana: Leswi a swi vulaka hi leswaku loko u langutane ni miringo, u ta tshika ku tirhela Xikwembu. U nga angurisa ku yini eka ntlhontlho wa yena, u kombisa leswaku u tshembekile eka Xikwembu hilaha Yobo a endleke hakona?
KU YINGISA SWILERISO SWA YEHOVHA
17. Hi xihi xivangelo lexikulu xa leswaku hi yingisa swileriso swa Yehovha?
17 U nga angula ntlhontlho wa Sathana hi ku hanya hi ndlela leyi tsakisaka Xikwembu. Sweswo swi katsa yini? Bibele yi ri: “U fanele u rhandza Yehovha Xikwembu xa wena hi mbilu ya wena hinkwayo ni hi moya-xiviri wa wena hinkwawo ni hi matimba ya wena lamakulu hinkwawo.” (Deteronoma 6:5) Loko u ya emahlweni u rhandza Xikwembu, u ta ya u navela ku endla leswi xi swi languteleke eka wena. Muapostola Yohane u tsale a ku: “Ku rhandza Xikwembu, hi kona ku hlayisa swileriso swa xona.” Loko u rhandza Yehovha hi mbilu ya wena hinkwayo u ta kuma leswaku “swileriso swa xona a swi tiki.”—1 Yohane 5:3.
18, 19. (a) Hi swihi swileriso swin’wana swa Yehovha? (Vona bokisi leri nga eka tluka 122.) (b) Hi swi tivisa ku yini leswaku Xikwembu a xi langutelanga leswaku hi endla leswi hi nga taka hi nga swi koti ku swi endla?
18 Hi swihi swileriso swa Yehovha? Swin’wana swa swona swi katsa mahanyelo lawa hi faneleke hi ma papalata. Hi xikombiso, vona bokisi leri nga eka tluka 122, leri nge “Papalata Leswi Yehovha A Swi Vengaka.” Eka rona u ta kuma ku xaxametiwe mahanyelo lawa Bibele yi ma solaka hi ku kongoma. Man’wana ya wona ma nga ha vonaka ma nga bihanga loko u ma twa ro sungula. Kambe, endzhaku ka loko u anakanyisise hi matsalwa lama kombisiweke, swi nga endleka u swi xiya leswaku i vutlhari ku tirhisa milawu ya Yehovha. Swi nga ha endleka leswaku swi ku tikela ngopfu ku cinca mahanyelo ya wena. Hambiswiritano, u ta eneriseka naswona u va ni ntsako swinene loko u hanya hi ndlela leyi tsakisaka Xikwembu. (Esaya 48:17, 18) Naswona u nga swi kota. Hi swi tivisa ku yini?
19 Yehovha a nga langutelanga leswaku hi endla swilo leswi hi nga taka hi nga swi koti ku swi endla. (Deteronoma 30:11-14) U tiva vuswikoti bya hina ni swipimelo swa hina ku tlula ndlela leyi hina hi titivaka ha yona. (Pisalema 103:14) Tlhandlakambirhi, Yehovha a nga hi nyika matimba leswaku hi kota ku n’wi yingisa. Muapostola Pawulo u tsale a ku: “Xikwembu xa tshembeka, a xi nge mi tshiki mi ringiwa hi ndlela leyi tlulaka leswi mi nga swi tiyiselaka, kambe loko mi ringiwa xi ta mi nyika ndlela yo huma, leswaku mi kota ku swi tiyisela.” (1 Vakorinto 10:13) Yehovha a nga ku pfuna leswaku u kota ku tiyisela, hi ku ku nyika “matimba lama tlulaka lama tolovelekeke.” (2 Vakorinto 4:7) Endzhaku ka loko Pawulo a tiyiselele miringo yo tala, u te: “Eka swilo hinkwaswo ndzi ni ntamu hikwalaho ka loyi a ndzi nyikaka matimba.”—Vafilipiya 4:13.
KU HLAKULELA TIMFANELO TA XIKWEMBU
20. Hi tihi timfanelo leti rhandzekaka eka Xikwembu, leti u faneleke u ti hlakulela naswona ha yini swi ri swa nkoka?
20 I ntiyiso leswaku ku tsakisa Yehovha a swi vuli ntsena ku papalata swilo leswi a swi vengaka. U fanele u rhandza ni leswi a swi rhandzaka. (Varhoma 12:9) Xana a wu va rhandzi vanhu lava nga ni vonelo leri fanaka ni ra wena, lava rhandzaka leswi u swi rhandzaka ni lava mahanyelo ya vona ma fanaka ni ya wena? Yehovha na yena u rhandza vanhu vo tano. Hikwalaho, dyondza ku rhandza swilo leswi Yehovha a swi rhandzaka. Swin’wana swa swona swi hlamuseriwe eka Pisalema 15:1-5, laha hi hlayaka hi ta vanhu lava Xikwembu xi va tekaka va ri vanghana va xona. Vanghana va Yehovha va kombisa leswi Bibele yi swi vulaka “mihandzu ya moya.” Yona yi katsa timfanelo to fana ni “rirhandzu, ntsako, ku rhula, ku va ni mbilu yo leha, musa, vunene, ripfumelo, ku olova [ni] ku tikhoma.”—Vagalatiya 5:22, 23.
21. I yini lexi nga ta ku pfuna leswaku u hlakulela timfanelo leti rhandzekaka eka Xikwembu?
21 Ku hlaya ni ku dyondza Bibele minkarhi hinkwayo swi ta ku pfuna leswaku u hlakulela timfanelo leti rhandzekaka eka Xikwembu. Naswona ku dyondza leswi Xikwembu xi swi languteleke eka wena swi ta ku pfuna leswaku u hanya hi ku pfumelelana ni ku rhandza ka xona. (Esaya 30:20, 21) Loko u ya u rhandza Yehovha, u ta ya u navela ku hanya hi ndlela leyi tsakisaka Xikwembu.
22. U ta vuyeriwa hi yini loko u hanya hi ndlela leyi tsakisaka Xikwembu?
22 Ku hanya hi ndlela leyi tsakisaka Yehovha swi lava matshalatshala yo karhi. Bibele yi fanisa ku cinca mahanyelo ya wena ni ku hluvula vumunhu bya khale ivi u ambala lebyintshwa. (Vakolosa 3:9, 10) Kambe, loko mupisalema a vulavula hi swileriso swa Yehovha, u tsale a ku: “Ku swi hlayisa swi ni hakelo leyikulu.” (Pisalema 19:11) Na wena u ta kuma leswaku swa vuyerisa swinene ku hanya hi ndlela leyi tsakisaka Xikwembu. Hi ku endla tano, u ta angula ntlhontlho wa Sathana ivi u tsakisa mbilu ya Yehovha!
^ ndzim. 16 Leswi a swi vuli swona leswaku lava va ku kanetaka va lawuriwa hi Sathana hi ku kongoma. Kambe Sathana i xikwembu xa mafambiselo lawa ya swilo naswona misava hinkwayo yi lawuriwa hi yena. (2 Vakorinto 4:4; 1 Yohane 5:19) Xisweswo, hi nga langutela ku vengiwa loko hi hanya hi ndlela leyi tsakisaka Xikwembu naswona van’wana va ta hi kaneta.


text:
Lulamisa Timholovo Hi Ndlela Ya Rirhandzu
“Mi hlayisa ku rhula exikarhi ka n’wina.”—MARKA 9:50.
TINSIMU: 39, 77
1, 2. Hi tihi timholovo leti boxiweke eka Genesa naswona ha yini hi fanele hi ti kambisisa?
XANA u tshame u ehleketa hi timholovo leti veke kona eka vanhu lava boxiweke eBibeleni? Eka tindzima ti nga ri tingani to sungula ta Genesa, hi hlaya hi leswaku Kayini u dlaye Avele (Genesa 4:3-8); Lameke u dlaye jaha hi leswi ri n’wi beke (Genesa 4: 23); varisi va Abrahama va holove ni varisi va Lota (Genesa 13:5-7); Agara u tivone a tlakukile eka Sara kutani Sara u hlundzukele Abrahama (Genesa 16:3-6); Iximayele u holove ni vanhu hinkwavo naswona na vona va n’wi pfukerile.—Genesa 16:12.
2 Ha yini timholovo leti ti tsariwe eBibeleni? Leswaku hi dyondza eka swikombiso swa vanhu volavo lava a va nga hetisekangi naswona a va ri ni swiphiqo leswikulu. Na hina a hi hetisekangi naswona loko hi ri ni swiphiqo leswi fanaka evuton’wini, hi nga tekelela swikombiso leswinene leswi kumekaka eBibeleni ni ku papalata ku tekelela swikombiso swo biha. (Varhoma 15:4) Leswi swi nga hi pfuna leswaku hi kondletela ku rhula ni vanhu van’wana.
3. Hi ta dyondza hi yini eka xihloko lexi?
3 Exihlokweni lexi, hi ta dyondza hi leswaku ha yini hi fanele hi lulamisa timholovo naswona hi nga swi endlisa ku yini sweswo. Hi ta tlhela hi dyondza hi milawu ya le Bibeleni leyi nga hi pfunaka ku lulamisa timholovo ni ku va ni vuxaka lebyinene na Yehovha swin’we ni vanhu van’wana.
LEXI ENDLAKA MALANDZA YA XIKWEMBU MA FANELE MA LULAMISA TIMHOLOVO
4. Mhaka ya leswaku vanhu va fanele va tiendlela swiboho yi hangalake ku fikela kwihi naswona ku ve ni vuyelo byihi?
4 Sathana hi yena loyi a endlaka leswaku vanhu va avana ni leswaku va holova. Ha yini hi vula tano? Entangeni wa Edeni, Sathana u vule leswaku vanhu hinkwavo va nga swi kota ku tiendlela swiboho handle ko byeriwa hi Xikwembu. (Genesa 3:1-5) Kambe loko hi languta misava namuntlha, ha swi vona leswaku sweswo swi vanga swiphiqo. Namuntlha vanhu vo tala va vona va ri ni mfanelo yo tihlawulela eka leswinene ni leswo biha. Va tikukumuxa, va ni vutianakanyi ni moya wo phikizana naswona a va na mhaka ni leswaku swiboho swa vona swi ta va khumba njhani van’wana. Moya wo tano wu endla leswaku ku va ni timholovo. Bibele yi hi tsundzuxa leswaku loko hi hatla hi hlundzuka hi ta holova ni vanhu vo tala ni ku endla swidyoho swo tala.—Swivuriso 29:22.
5. Yesu u va dyondzise njhani vanhu ku lulamisa timholovo?
5 Loko Yesu a nyikela Dyondzo ya le Ntshaveni u dyondzise vadyondzisiwa vakwe ku endla ku rhula ni ku papalata timholovo, hambiloko a swi ta va koxa swo karhi. Hi xikombiso, u va byele leswaku va va ni musa, va endla ku rhula ni vanhu van’wana, va tshika ku hlundzuka, va lulamisa timholovo hi ku hatlisa ni ku rhandza valala va vona.—Matewu 5:5, 9, 22, 25, 44.
6, 7. (a) Ha yini swi ri swa nkoka ku lulamisa timholovo hi ku hatlisa? (b) I swivutiso swihi leswi vanhu hinkwavo va Yehovha va faneleke va tivutisa swona?
6 Namuntlha hi va hi gandzela Yehovha loko hi khongela, hi chumayela ni ku va kona eminhlanganweni. Loko hi nga endli ku rhula ni vamakwerhu, Yehovha a nge hi amukeli. (Marka 11:25) Leswaku hi va vanghana va Yehovha hi fanele hi rivalela van’wana loko va hi dyohela.—Hlaya Luka 11:4; Vaefesa 4:32.
Xana u hatla u rivalela vamakwerhu?
7 Yehovha u lava leswaku malandza yakwe hinkwawo ma rivalelana ni ku va ni vuxaka lebyinene ni van’wana. Hi nga tivutisa swivutiso leswi: ‘Xana ndzi hatla ndzi rivalela vamakwerhu? Xana ndza swi tsakela ku va na vona?’ Loko u xiya leswaku u fanele u rivalela van’wana, khongela eka Yehovha u kombela leswaku a ku pfuna u antswisa. Tata wa hina wa le tilweni u ta yingisa ni ku tlhela a hlamula swikhongelo swo tano.—1 Yohane 5:14, 15.
LOKO U HLUNDZUKISIWILE XANA U NGA SWI BA HI MAKATLA?
8, 9. Hi fanele hi endla yini loko hi khunguvanyisiwile?
8 Hinkwerhu a hi hetisekangi kutani hi fanele hi langutela leswaku vanhu va ta vula kumbe ku endla swilo leswi nga ta hi khunguvanyisa. (Eklesiasta 7:20; Matewu 18:7) U ta endla yini? Hi nga dyondza dyondzo ya nkoka swinene eka ntokoto lowu landzelaka: Makwerhu wa xisati u xewete vamakwerhu vambirhi exinkhubyanini. Kambe makwerhu lowun’wana u khunguvanyisiwe hi ndlela leyi a nga n’wi xeweta ha yona. Loko vamakwerhu lava va ri voxe, makwerhu loyi a khunguvanyisiweke u sungule ku vulavula ku biha hi makwerhu wa xisati. Hambiswiritano, makwerhu lowun’wana u tsundzuxe makwerhu la khunguvanyisiweke leswaku makwerhu lowa xisati u ni malembe ya 40 a tirhela Yehovha hi ku tshembeka ku nga khathariseki swiphiqo leswi a langutaneke na swona. A a tiyiseka leswaku makwerhu wa xisati a nga tiyimiselanga ku n’wi khunguvanyisa. Xana makwerhu loyi a khunguvanyisiweke u te yini? U te: “U tiyisile.” Kutani a swi ba hi makatla.
9 Ntokoto lowu wu hi dyondzisa yini? Loko munhu a hi khunguvanyisa, hi nga hlawula leswi hi nga swi endlaka. Munhu loyi a nga ni rirhandzu wa rivalela. (Hlaya Swivuriso 10:12; 1 Petro 4:8.) Loko hi khunguvanyisiwile kutani hi “swi ba hi makatla,” Yehovha wa tsaka. (Swivuriso 19:11, Bibele—Mahungu Lamanene; Eklesiasta 7:9) Kutani loko munhu wo karhi a vula kumbe ku endla nchumu wo karhi lowu ku khunguvanyisaka, tivutise: ‘Xana ndzi fanele ndzi swi ba hi makatla? Xana ndzi fanele ndzi tshamela ku ehleketa hi mhaka leyi?’
10. (a) Makwerhu un’wana wa xisati u sungule a endla yini loko a vulavuriwa ku biha? (b) Hi rihi Tsalwa leri ri n’wi pfuneke leswaku a va ni ku rhula?
10 Loko van’wana va vulavula ku biha hi hina, swi nga ha hi tikela ku swi ba hi makatla. Xiya leswi humeleleke makwerhu wa xisati loyi hi nga ta n’wi vitana Lucy, loyi a nga phayona. Van’wana evandlheni leri a hlanganyelaka eka rona va vulavule ku biha hi ntirho wakwe wa nsimu ni ndlela leyi a tirhisaka nkarhi wakwe ha yona. U twe ku vava swinene kutani u kombele mpfuno eka vamakwerhu lava wupfeke. Ku ve ni vuyelo byihi? U vule leswaku va tirhise Bibele ku n’wi pfuna leswaku a tshika ku ehleketa hi swilo swo biha leswi van’wana va swi vuleke kutani a sungula ku ehleketisisa hi Yehovha. U khutazekile ku va a hlaye Matewu 6:1-4. (Yi hlaye.) Tindzimana teto ti n’wi tsundzuxe leswaku ku tsakisa Yehovha hi swona swi nga swa nkoka ku tlula hinkwaswo. Kutani u hlawule ku swi ba hi makatla. Ni sweswi loko van’wana va vulavula ku biha hi ntirho wa yena wa nsimu, wa tsaka hi leswi a tivaka leswaku u endla leswi a nga swi kotaka ku tsakisa Yehovha.
LOKO U NGA TAKA U NGA SWI KOTI KU SWI BA HI MAKATLA
11, 12. (a) Xana Mukreste u fanele a endla yini loko a vona onge ku ni mhaka leyi makwerhu a n’wi “hehlaka ha yona”? (b) Hi nga dyondza yini eka ndlela leyi Abrahama a lulamiseke timholovo ha yona? (Vona xifaniso lexi nga eku sunguleni ka xihloko lexi.)
11 “Hinkwerhu ha khunguvanyeka minkarhi yo tala.” (Yakobo 3:2) A hi nge u xiya leswaku makwerhu u khunguvanyisiwe hi leswi u swi vuleke kumbe ku swi endla. U fanele u endla yini? Yesu u vule leswaku loko “u tisa nyiko ya wena ealitarini kutani u tsundzuka kwalaho leswaku ku ni mhaka leyi makwenu a ku hehlaka ha yona, siya nyiko ya wena kwalaho mahlweni ka alitari, u famba; u rhanga u ya endla ku rhula ni makwenu, kutani loko u vuya, u nyikela nyiko ya wena.” (Matewu 5:23, 24) Hikwalaho u fanele u vulavula ni makwerhu yoloye. Loko u endla tano xikongomelo xa wena ku fanele ku ri ku endla ku rhula na yena. U fanele u amukela xihoxo xa wena naswona u nga ringeti ku n’wi sola. Ku endla ku rhula ni vamakwerhu i nchumu wa nkoka swinene.
Xikongomelo xa hina ku fanele ku va ku endla ku rhula ni vamakwerhu
12 Bibele yi hlamusela ndlela leyi malandza ya Xikwembu ma nga vaka ni ku rhula ha yona loko ku pfuka timholovo. Hi xikombiso Abrahama na Lota n’wana wa makwavo wakwe a va ri ni swifuwo swo tala kutani varisi va vona va sungule ku lwela ndhawu. Leswi Abrahama a lava ku endla ku rhula u pfumelele Lota leswaku a hlawula ndhawu leyinene ngopfu. (Genesa 13:1, 2, 5-9) Mawaku xikombiso lexinene lexi a hi vekeleke xona! Xana Abrahama u lahlekeriwe hi ku helela hikwalaho ka ku hanana kakwe? Nikatsongo. Hi ku hatlisa endzhaku ka sweswo, Yehovha u tshembise Abrahama leswaku u ta n’wi katekisa hi swo tala ku tlula leswi a lahlekeriweke ha swona. (Genesa 13:14-17) Hi dyondza yini? Hambiloko ho lahlekeriwa hi swo karhi, Yehovha u ta hi katekisa loko hi lulamisa timholovo hi ndlela ya rirhandzu. [1]—Vona nhlamuselo ya le hansi.
13. Xana mulanguteri un’wana u endle yini loko makwerhu a nga n’wi hlamulanga kahle naswona hi nga dyondza yini eka xikombiso xakwe?
13 Xiya xikombiso lexi xa manguva lawa. Mulanguteri lontshwa wa ndzawulo ya nhlengeletano u fonele makwerhu un’wana a n’wi vutisa loko a ta swi kota ku tirha eka ndzawulo yoleyo. Makwerhu yoloye u n’wi hlamule hi ndlela yo biha kutani a tsema bulo na yena hileswi a ha hlundzukele khale ka mulanguteri wa ndzawulo ya nhlengeletano. Mulanguteri lontshwa a nga hlundzukanga, kambe a nga swi banga hi makatla leswi humeleleke. Endzhaku ka awara, u tlhele a fonela makwerhu yoloye a kombela leswaku va hlangana. Eka vhiki leri landzeleke, vamakwerhu lava va hlangane eHolweni ya Mfumo naswona endzhaku ko khongela eka Yehovha va vulavule awara hinkwayo. Makwerhu loyi a hlundzukeke u hlamusele leswi nga humelela exikarhi ka yena ni khale ka mulanguteri. Mulanguteri lontshwa u yingisele hi musa kutani va bula hi matsalwa lama nga pfunaka. Hikwalaho ka sweswo, va endle ku rhula ni ku tirha swin’we enhlengeletanweni. Makwerhu loyi u tsake ngopfu leswi mulanguteri yoloye a vulavuleke na yena hi ndlela ya rirhandzu ni musa.
XANA U FANELE U KOMBELA MPFUNO EKA VAKULU?
14, 15. (a) Hi fanele hi yi tirhisa rini ndzayo leyi nga eka Matewu 18:15-17? (b) Hi wahi magoza manharhu lawa Yesu a ma boxeke naswona hi fanele hi ma tirhisa hi xikongomelo xihi?
14 Timholovo to tala leti khumbaka Vakreste vambirhi ti nga lulamisiwa handle ko katsa munhu un’wana. Kambe minkarhi yin’wana leswi a swi koteki. Swiyimo swin’wana swi nga lava leswaku ku katsiwa ni vanhu van’wana leswaku va pfuna hi ku ya hi Matewu 18:15-17. (Yi hlaye.) “Xidyoho” lexi Yesu a vulavuleke ha xona laha a ku ngo va mhaka leyi nga nyawuriki exikarhi ka Vakreste. Hi swi tiva njhani? Yesu u te loko mudyohi a nga hundzuki endzhaku ka loko makwerhu a vulavule na yena, ni le ka timbhoni tin’wana ku katsa ni vamakwerhu lava nga ni vutihlamuleri u fanele a khomiwa ku fana ni “munhu wa matiko ni muluvisi.” Namuntlha leswi a swi ta vula leswaku u fanele a susiwa. “Xidyoho” xa kona xi nga ha katsa swilo swo fana ni vukanganyisi kumbe ku lumbeta, kambe a xi nge katsi swidyoho swa fana ni vuoswi, vusodoma, vugwinehi ni ku gandzela swikwembu swa hava. Swidyoho leswi swi fanele swi lulamisiwa hi vakulu.
15 Xikongomelo xa Yesu loko a nyika ndzayo leyi a ku ri ku hi komba leswaku hi nga n’wi pfuna njhani makwerhu hi rirhandzu. (Matewu 18:12-14) Hi nga yi tirhisa njhani ndzayo leyi? (1) Hi fanele hi endla ku rhula ni makwerhu handle ko katsa vanhu van’wana. Hi nga ha boheka ku vulavula na yena ko hlayanyana. Kambe hi fanele hi endla yini loko ku nga ri ni ku rhula hambiloko hi vulavule na yena ko tala? (2) Hi fanele hi ya vulavula ni makwerhu ni munhu loyi a tivaka xiyimo kumbe loyi a nga ta kota ku vona xihoxo lexi endlekeke. Loko mhaka yi lulamiseka, u ta va u “kume makwenu.” Kambe loko ntsena u vulavule ni makwenu ko hlayanyana naswona mi nga swi koti ku endla ku rhula u fanele u (3) kombela mpfuno eka vakulu.
16. I yini leswi kombisaka leswaku ku yingisa ndzayo ya Yesu swi kombisa rirhandzu?
16 Hakanyingi a swi bohi ku tirhisa magoza hinkwawo lama nga eka Matewu 18:15-17. Leswi swa khutaza. Ha yini hi vula tano? Hikuva minkarhi yo tala mudyohi u xiya xihoxo xakwe kutani a xi lulamisa, kutani a swi bohi leswaku a susiwa. Makwerhu loyi a khunguvanyisiweke u fanele a rivalela makwerhu leswaku ku va ni ku rhula. Kutani ndzayo ya Yesu yi swi veka erivaleni leswaku a hi fanelanga hi hatlisela ku ya eka vakulu. Hi fanele hi kombela mpfuno eka vakulu endzhaku ka loko hi landzele magoza mambirhi yo sungula ni loko ku ri ni vumbhoni lebyi khomekaka bya leswaku makwerhu u hi dyoherile.
17. I mikateko yihi leyi hi nga ta tiphina ha yona loko hi “[lwela] ku kuma ku rhula” ni vamakwerhu?
17 Leswi hi nga hetisekangiki, hi ta ya emahlweni hi khunguvanyisa van’wana. Mudyondzisiwa Yakobo u tsale leswi: “Loko mani na mani a nga va khunguvanyisi van’wana hi rito, loyi i munhu la hetisekeke, la kotaka ku lawula ni miri wakwe hinkwawo.” (Yakobo 3:2) Leswaku hi lulamisa timholovo hi fanele hi tikarhatela “ku kuma ku rhula, [hi] ku landzelela.” (Pisalema 34:14) Loko hi ya emahlweni hi endla ku rhula ni vamakwerhu hi ta va ni vuxaka lebyinene na vona naswona hi ta va ni vun’we. (Pisalema 133:1-3) Nchumu wa nkoka swinene hi ta va ni vuxaka lebyikulu na Yehovha, “Xikwembu lexi nyikaka ku rhula.” (Varhoma 15:33) Hi ta tiphina hi mikateko leyi hinkwayo loko hi lulamisa timholovo hi rirhandzu.
^ [1] (ndzimana 12) Van’wana lava lulamiseke timholovo hi ndlela leyinene a ku ri Yakobe na Esawu (Genesa 27:41-45; 33:1-11); Yosefa ni vamakwavo vakwe (Genesa 45:1-15); na Gidiyoni ni vana va Efrayimi (Vaavanyisi 8:1-3). Kumbexana u nga ha ehleketa hi vanhu van’wana va le Bibeleni lava endleke hilaha ku fanaka.


text:
1Se i di ani, vanathu, kha na si kota kuwombawomba ni nanu nga vathu va Moya, aniko ni wombawombile ni nanu kota nga vathu va ha mafuni dwe, ni mi fananisa ni sivananana amu ka timhaka ta kuziva Kristu. 2I masi ni nga mi mamisa, hi nga sakudya so banga, nguko nga mi sa si kota kutxakuta. Hambi ni konkuwa, nga mi si si koti, 3nguko mi ngadi vathu va ha mafuni dwe. Nguko mibango ni kuphikizana kuwa ku ku ho hagari kwanu, ina hi nga kuwa mi ku ngadi vathu va ha mafuni dwe, mi hanyisako wuthu kani? 4Ngukusa, ngako mthu a txi khene: “Ani ni wa ka Paulo”, mmwane a txi khene: “Ani ni wa ka Apolosi”, ina tona tiya hi nga kuhanyisa wuthuri kani? 5Hingani ni gela: I mani Apolosi? I mani Paulo? Vona nzithumi dwe, asi mi nga amukeliswa ngu sona likholo, na ti txi tsimbila ngu hawa mmwane ni mmwane a nga ningiswa tona ngu Mkoma. 6Ani ni phayile, Apolosi a si theletete mati, aniko Txizimu ngu txona txi nga si kulisa. 7Ngu konaho, hambi wu a phayako, hambi wu a theletelako mati hi nga txilo. Txizimu ngu txona txi si kulisako. 8Awu a phayako kumweko ni wu a theletelako mati mbamwevo; se mmwane ni mmwane a na tshungulwa madingano ni mthumo wakwe. 9Kha ditshuri, athu hi vavhuneteli va Txizimu, anu mi wudimi wa Txizimu, mi nyumba ya Txizimu. 10Madingano ni kateko ya Txizimu, ayi ni nga ningwa, ani kota muaki wo ziva, ni valute makhato, aniko mmwane ngene a akako txitimwi ka makhato awa. Se mthu ni mthu a na wonisise ati a akisako tona koneho; 11nguko a walo wu a ku ni fanelo ya kuveka mamwane makhato a kuhambana ni awa ma nga vekwa, i ku ene Jesu Kristu. 12Ngako mthu a txi aka txitimwi ka makhato awa, ngu nzalama, ngu silivhela, ngu marigwi a lisima, ngu mapulango, ngu matshanga mwendo mwasi; 13wu na ti komba mthumo wa mthu ni mthu, nguko ditshiku da kuta ka Mkoma di na ta wu landula. 14Se ngako mthumo wa mthu wu di akilwe wu di tsani, muaki a na tshungulwa. 15Se ngako mthumo wa mthu wo kari wu txi hya, eyo a na luzekelwa, kambe ene a na poniswa, nga a to pinda ngu hagari ka mndilo. 16Kasi kha mi ti zivi ti to mi dithepele da Txizimu ni ti to Moya wa Txizimu wu zumba kwanu kani? 17Ngako mthu a txi hasulela dithepele da Txizimu ni txona txi na mu hasulela. Nguko dithepele da Txizimu di sawulekile, se dithepele diya ngu nganu. 18Mi nga ti kanganyiseni mipune. Ngako mthu a txi pimisa ti to a txharihile ngu wutxhari wa ha mafuni, a na ti mahe txipumbu, kufela ku e mana wutxhari wa ditshuri. 19Nguko wutxhari wa ha mafuni mbupumbu masoni ka Txizimu, kota nga ti ti nga bhalwa va txi: “Txona txa bzweta vazivi amu ka wutxhari wawe.” 20Ka wumwane wukhalo kambe va khona: “Mkoma wa ti ziva ti to mialakanyo ya vathu hi nga ya kunyawula.” 21Ngu toneto, mi nga ti kuliseni hagari ka vathu. Ngu ditshuri, sotshe nzanu: 22hambi ene Paulo, kumbe Apolosi, kumbe Khefasi, kumbe mafu, kumbe kuhanya, kumbe kufa, kumbe ta nyamsi, kumbe ta mangwana; sotshe nzanu, 23kambe anu mi va ka Kristu, se Kristu mbwa ka Txizimu.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Deteronoma 34:1-12
34 Kutani Muxe a tlhandlukela eNtshaveni ya Nebo+ a suka etimbaleni ta le kwandzasini ra Mowabu, ehenhla ka Pisiga,+ leyi languteke tlhelo ra Yeriko.+ Yehovha a n’wi komba tiko hinkwaro, Giliyadi ku ya fika eDani,+2 na Neftali hinkwaro ni tiko ra Efrayimi na Manase ni tiko hinkwaro ra Yuda ku ya fika elwandle ra vupela-dyambu,+3 na Negebu+ ni Muganga,+ rivala ra Yeriko, muti wa mirhi ya micindzu+ ku ya fika eSowara.+4 Yehovha a ya emahlweni a ku eka yena: “Leri i tiko leri ndzi ri hlambanyeleke Abrahama, Isaka na Yakobe, ndzi ku, ‘Ndzi ta ri nyika mbewu ya wena.’+ Ndzi endle leswaku u ri vona hi mahlo ya wena, hikuva a wu nge peleli kwalaho.”+5 Endzhaku ka sweswo Muxe nandza wa Yehovha+ a fela kwalaho etikweni ra Mowabu, hi ku lerisa ka Yehovha.+6 Kutani a n’wi lahla enkoveni, etikweni ra Mowabu emahlweni ka Beta-peyori,+ a ku na munhu la tivaka sirha rakwe ku fikela esikwini leri.+7 Muxe a a ri ni malembe ya 120 hi vukhale loko a fa.+ Mahlo yakwe a ma nga si tsana+ naswona ntamu wakwe lowukulu a wu nga si hela.+8 Vana va Israyele va rilela Muxe etimbaleni ta le kwandzasini ra Mowabu ku ringana masiku ya 30.+ Hi ku famba ka nkarhi masiku ya ku rila, ya nkarhi wa ku rilela Muxe ma hela.9 Kutani Yoxuwa n’wana wa Nuni a a tele moya wa vutlhari,+ hikuva Muxe a a tlhandleke voko rakwe ehenhla ka yena;+ vana va Israyele va sungula ku n’wi yingisa naswona va endla hilaha Yehovha a a lerise Muxe hakona.+10 Kambe a ku si tshama ku va ni muprofeta eIsrayele la fanaka na Muxe,+ loyi Yehovha a n’wi tiveke va langutanile,+11 malunghana ni swikombiso hinkwaswo ni masingita leswi Yehovha a n’wi rhumeke leswaku a swi endla etikweni+ ra Egipta eka Faro ni malandza yakwe hinkwawo ni tiko rakwe hinkwaro,12 ni voko hinkwaro ra matimba ni ku xiximeka hinkwako lokukulu ngopfu, loku Muxe a ku tirhiseke ematihlweni ya tiko hinkwaro ra Israyele.+


text:
1Ethu hatshavbo hi ngu dziti gwadi gu khethu wa gu hagala tshatsha yoyu a gu givili gyathu, yi gu nyumba yathu ya mafuni, Nungungulu a hi dongisede gu hi ninga yimbe nyumba ndzadzini, nyumba nya gupindruge ya sa girwago khu mandza nya vathu. 2Ethu olu hi ngu gu vbanyago tshatshani momu hi ngu garadzega ngudzu kholu ha gu vbweta gu fenengedzwa khu mili nya nyumba yathu ya ndzadzini. 3Na hi bede umo, gima kha hi na dzipwa gambe na hiri wumbwiri. 4Na hi ngu gu vbanya tshatshani momu hi ngupwa wuvi ni gusaniseka, kholu kha hi dzini gu tshudwa, aholu ha gu vbweta gu ambagiswa gasi gufa gu midzwe khu guvbanya nya guphya. 5Nungungulu khuye a nga hi dongiselago satshavbo sesi; a gu hi ninga Liphuvbo laye kha nga gitumbiso nya esi a hi dongisedego. 6Khu guralo, hi na ni gutumba gikhati gyatshavbo. Hi ngu dziti gu khethu ha gu bani hi ngu gu vbanya givilini momu, hi womo hwindzo ni Pfhumu. 7Olu kha hi dzi kodzi gu mu wona, aholu ha gu gimbila na hi gu tiyisedwa khu gukhodwa. 8Ethu hi na ni gutumba, hi ngu gola ngudzu gu duga givilini momu gasi gu ya vbanya ni Pfhumu. 9Khu guralo, gani hi ngu vbanya, gani kha hi vbanyi givilini momu, hongoleni hi dzi garadze khu gu tsakisa Pfhumu. 10Kholu hatshavbo hi na ema phathani ga Kristo, gasi moyo ni moyo a hakhe fanelo yaye, nya esi a nga si thuma nya sadi ambari nya guvivbe na nga gu vbanya givilini momu. 11Olu hi gutigo gu thavisega ga Pfhumu, hi ngu dzi garadza khu gu embela lisine vathu. Nungungulu a ngu nyiti gwadi, nyi ngu tumba nya gukheni enu nenu mu ngu nyitini khu myonyoni gwanu. 12Khandri nya gu vbweta gu dzi zundza gambe mahoni gwanu. Nya gu vbweta gu mi ningani wulanga nya gu dzi zundzeni khu eni, gasi mu kodze gu mana magana nya guhakhe vale va dzi khusedzago khu makhalelo nasiri khu esi va gu naso monyoni. 13Kholu nya gu bani nyi vbede mapimo nya gugira khu kota ya Nungungulu; nya gu wonega gu khwatshi nya gu wuyisa mapimo khu kotani gwanu. 14Lihaladzo la Kristo li ngu hi gurumedza, ha gu alakanya gu khethu muthu moyo basi a difela vathu vatshavbo, khavbo avbo vatshavbo va fude naye. 15Kristo fude wulanga nya vathu vatshavbo, gasi vale va vbanyago va si dzi vbanyeli avo vamune, aholu va vbanyela wule a fudego a wuga khu kotani yawe. 16Ethu olu kha hi nga gu pimisa gambe muthu khu mawonelo nya wuthu wa mafuni. Ambari olu gale hi nga pimisa kharato khu Kristo, olu kha hi pimisi gambe kharato khu uwe. 17Kholu muthu a gu tshanganiswa ni Kristo a gu khala muthu muphya. Esi sa gale si vbindrile, satshavbo sa gu wusedzwa si gu girwa siphya. 18Satshavbo sa guta khu ga Nungungulu, a nga dzi tshanganisa ni ethu khu ga Kristo, a hi ninga thumo nya gutshanganise vambe. 19Kholu Nungungulu khuye a nga tshanganisago litigo ni Uye, khu ga Kristo, gambe kha khedza khu sighoho nya vathu, a di vega maganani gwathu mahungu nya gutshanganise. 20Khu guralo, ethu hi sirumwa sa Kristo, Nungungulu khuye a ganelago gwanu khu eni. Nyi ngu mi khongotelani khu lina la Kristo: Tshanganani ni Nungungulu. 21Kristo a nga mba ghoha, Nungungulu a mu giride gighohi khu kotani yathu, gasi, khu gutshanganiswa ni uye, hi kodze gu hakhwa gwadi khu Nungungulu.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Vatesalonika 1:1-12
1 Mina Pawulo na Silvhano na Timotiya,+ eka vandlha ra Vatesalonika leri nga ni vun’we ni Xikwembu Tata wa hina ni Hosi Yesu Kreste:2 Onge mi nga va ni musa lowu nga faneriwiki ni ku rhula leswi humaka eka Xikwembu Tatana ni le ka Hosi Yesu Kreste.+3 Ha boheka ku nkhensa Xikwembu minkarhi hinkwayo hikwalaho ka n’wina,+ vamakwerhu, hilaha swi fanelaka hakona, hikuva ripfumelo ra n’wina ri kula+ ngopfu ni rirhandzu ra n’wina hinkwenu ra kula exikarhi ka n’wina.+4 Hikwalaho hina ha tinyungubyisa+ ha n’wina exikarhi ka mavandlha ya Xikwembu hikwalaho ka ku tiyisela ka n’wina ni ripfumelo ra n’wina leri mi xanisekaka hikwalaho ka rona ni mahlomulo lawa mi ma tiyiselaka.+5 Lexi i xitiyisekiso xa vuavanyisi byo lulama bya Xikwembu,+ lexi endlaka leswaku mi hlayiwa mi ri lava faneriwaka hi mfumo wa Xikwembu,+ lowu hakunene mi xanisekaka+ ha wona.6 Leswi swi kombisa leswaku swi lulamile eka Xikwembu leswaku xi tlherisela nhlomulo eka lava mi tiselaka nhlomulo,+7 kambe, n’wina lava weriwaka hi nhlomulo, xi ta mi hakela hi ku wisa swin’we na hina eku hlavuteriweni+ ka Hosi Yesu a huma etilweni swin’we ni tintsumi+ takwe ta matimba8 a ri endzilweni lowu pfurhaka malangavi, a tisa ndzihiselo+ eka lava va nga xi tiviki Xikwembu+ ni lava va nga ma yingisiki+ mahungu lamanene malunghana ni Hosi ya hina Yesu.+9 Vona va ta kuma nxupulo+ wa vuavanyisi bya ku loviseriwa+ makumu emahlweni ka Hosi ni le ku vangameni ka ntamu+ wa yona,10 enkarhini lowu a nga ta ta ha wona a ta vangamisiwa mayelana ni vakwetsimi+ vakwe ni ku langutiwa hi ku hlamala esikwini rero mayelana ni hinkwavo lava kombiseke ripfumelo, hikuva vumbhoni lebyi hi byi nyikeleke byi hlangane ni ripfumelo exikarhi ka n’wina.11 Kunene, emhakeni yoleyo hi mi khongelela minkarhi hinkwayo leswaku Xikwembu xa hina xi mi hlaya mi ri lava faneriwaka hi ku vitaniwa+ hi xona naswona xi swi endla hi ku helela hinkwaswo leswi xi swi tsakelaka leswi nga swa vunene ni ntirho wa ripfumelo hi matimba;12 leswaku vito ra Hosi ya hina Yesu ri vangamisiwa eka n’wina,+ na n’wina evun’weni+ na yena, hi ku landza musa lowu nga faneriwiki+ wa Xikwembu xa hina ni wa Hosi Yesu Kreste.


text:
Dyondzisa Vana Va Wena
Makwanga Ya Endle Leswaku Gehazi A Nga Ha Tsakeriwi Hi Xikwembu
XANA u tshame u lava nchumu wo karhi ku tlula mpimo?— * Loko swi ri tano, a wu wexe. Kambe xana u fanele u ringeta ku kuma leswi u swi lavaka hi ku hemba?— Doo, a wu fanelanga u endla tano. Munhu loyi a endlaka tano u ni makwanga. A hi voneni ndlela leyi ha yona wanuna loyi a vuriwaka Gehazi a onhiweke hi makwanga. A a ri nandza wa Elixa, muprofeta wa Xikwembu xa ntiyiso, ku nga Yehovha.
Elixa na Gehazi va hanye khale swinene, kwalomu ka malembe ya 1 000 emahlweni ko va N’wana wa Xikwembu, ku nga Yesu, a velekiwa laha misaveni. Yehovha u tirhise Elixa leswaku a endla swilo swo hlamarisa—ku nga ku endla masingita! Hi xikombiso, Bibele yi vulavula hi wanuna loyi a a ri ni xikhundlha xo karhi evuthwini ra Siriya loyi a a ri ni vuvabyi lebyi vavaka bya nhlokonho. A ku nga ri na munhu loyi a a ta n’wi horisa, kambe Elixa u n’wi horisile.
Loko Elixa a tirhisiwa hi Xikwembu leswaku a pfuna vanhu va hola, a a nga lavi ku hakeriwa. Xana wa swi tiva leswaku ha yini?— Hikuva Elixa a a swi tiva leswaku masingita wolawo ma huma eka Yehovha—ku nga ri eka yena. Loko Namani a horisiwile, u tsake lerova a lava ku nyika Elixa tinyiko ta nsuku, silivhere ni swiambalo leswinene. Elixa a nga swi amukelanga, kambe Gehazi a a ti lava swinene tinyiko leti.
Endzhaku ka loko Namani a fambile, Gehazi u tsutsume a n’wi sala endzhaku handle ko byela Elixa. Loko a fika eka Namani, wa swi tiva leswaku u n’wi byele yini?— ‘Elixa u ndzi rhume leswaku ndzi ta ku byela leswaku ka ha ku fika vaendzi vambirhi. U ri a nga tsakela leswaku u n’wi nyika swiambalo swimbirhi swa ku cinca leswaku a ta swi nyika vanhu lava.’
Kambe sweswo a ku ri mavunwa! Gehazi u sungule xitori xa vaendzi vambirhi. U vule tano hikuva a a lava swiambalo leswi Namani a a lava ku swi nyika Elixa. Entiyisweni, Namani a a nga swi tivi leswi. Kutani hi ntsako u nyike Gehazi tinyiko toleto. Namani u tlhele a nyika Gehazi swilo swo tala ku tlula leswi Gehazi a swi kombeleke. Xana wa swi tiva leswaku ku humelele yini endzhaku ka sweswo?—
Loko Gehazi a fika ekaya, Elixa u n’wi vutise a ku: ‘A wu ye kwihi?’
Gehazi u hlamule a ku: ‘A ndzi nga yanga helo.’ Hambiswiritano, Yehovha a a tivise Elixa leswi Gehazi a swi endleke. Kutani Elixa u te: ‘Lowu a hi nkarhi wa ku amukela mali ni swiambalo!’
Gehazi u amukele mali ni swiambalo leswi nga riki swa yena. Kutani Xikwembu xi endle leswaku nhlokonho lowu a wu ri eka Namani wu ya eka Gehazi. Xana u ehleketa leswaku hi nga dyondza yini eka leswi?— Hi dyondza leswaku a hi fanelanga hi hemba.
Ha yini Gehazi a vule xitori lexi entiyisweni a xi ri mavunwa?— A ku ri hileswi Gehazi a a ri ni makwanga. A a lava swilo leswi nga riki swa yena naswona u ringete ku swi kuma hi ku hemba. Hikwalaho ka sweswo, u ve ni vuvabyi byo vava vutomi byakwe hinkwabyo.
Entiyisweni, Gehazi u kume vuyelo lebyi vavaka swinene ku tlula ku hlaseriwa hi nhlokonho. Xana wa byi tiva vuyelo bya kona?— U lahlekeriwe hi vuxaka lebyi a a ri na byona na Xikwembu. Onge hi nga papalata ku endla xin’wana ni xin’wana lexi nga endlaka leswaku hi lahlekeriwa hi vuxaka bya hina na Xikwembu! Ematshan’weni ya sweswo, a hi veni ni musa naswona hi tshama hi lunghekele ku avelana swilo leswi hi nga na swona ni van’wana.
Hlaya matsalwa lawa eBibeleni ya wena
^ ndzim. 3 Loko u hlayela n’wana, mfungho lowu wu endleriwe ku ku tsundzuxa leswaku u yima, kutani u rindzela leswaku a hlamula xivutiso xa kona.